Premis Nacionals de Recerca 2016. Generalitat de Catalunya\nEl Premi Nacional de Comunicació Científica és per al programa Dinàmiks\nS’ha fet el lliurament de la 27a edició dels Premis Nacionals de Recerca, que ha tingut lloc al Teatre Nacional de Catalunya. Els Premis Nacionals de Recerca són les màximes distincions que s’atorguen en l’àmbit de la recerca a Catalunya, amb les quals el Govern, a través de la Fundació Catalana per a la Recerca i la Innovació (FCRi), fomenta el reconeixement social de la ciència i l’activitat dels investigadors, mecenes, empresaris i comunicadors.\nEn aquesta 27a edició han estat distingits:\nPremi Nacional de Recerca: Lluís Torner, llicenciat en Ciències Físiques per la Universitat Autònoma de Barcelona, doctor i catedràtic de la Universitat Politècnica de Catalunya, i director de l'Institut de Ciències Fotòniques (ICFO)\nPremi Nacional de Recerca al Talent Jove: Samuel Sánchez Ordóñez, professor d’investigació ICREA a l’Institut de Bioenginyeria de Catalunya (IBEC).\nPremi Nacional al Mecenatge Científic: Fundació Bancària “la Caixa”, per la seva aportació com a entitat líder a Catalunya i segona a Europa en finançament de projectes científics nacionals i internacionals.\nPremi Nacional al Partenariat Publicoprivat en R+I: al Centre Tecnològic de l’Aigua (Cetaqua), participat per Aigües de Barcelona, el CSIC i la UPC.\nPremi Nacional de Comunicació Científica: al programa Dinàmiks, de Televisió de Catalunya, presentat pel físic i divulgador Dani Jiménez.\nEls premis han distingit el físic Lluís Torner i el bioenginyer Samuel Sánchez Ordóñez


La ficció sonora El somni de la ciutat fa revifar el format de la radionovel·la a les ràdios locals - FMCLCLa ficció sonora El somni de la ciutat fa revifar el format de la radionovel·la a les ràdios locals - FMCLC\nEn un moment en què els audiollibres van obrint-se camí davant les noves tendències de consum de continguts audiovisuals, les obres literàries també esquitxen les graelles radiofòniques. És el cas d'El somni de la ciutat, una novel·la de l'autor Màrius Mollà que l'equip del programa El Calaix ha transformat en ficció sonora de la mà de l'editora Rosa Moya.\nL’obra ha estat estrenada a Ona La Torre i de moment, a través de La Xarxa Audiovisual Local està arribant a Constantí Ràdio, Cugat Mèdia, Domenys Ràdio, Mataró Audiovisual, Olesa Ràdio, Ràdio Barberà, Ràdio Morell o Ràdio Ciutat de Badalona, entre d’altres. I la relació de mitjans es podria ampliar, ja que davant la bona acollida per part del públic i de la crítica, més emissores s'estan interessant en incorporar els capítols setmanals a les seves programacions.\nCasualment, ara que tot just fa uns dies s’encenia l’estel de la torre de la Mare de Déu de la Sagrada Família, la novel·la compta amb la construcció del símbol més representatiu de la ciutat de Barcelona com a teló de fons.\n1914. Un fill d’immigrants, Dimas Navarro, es nega a acceptar el seu destí com a mecànic a les cotxeres del tramvia. En aquesta aspiració per escalar socialment s’uniran dues famílies, els Navarro, de condició humil, i els Jufresa, una de les nissagues de joiers més importants de la Ciutat Comtal, amb en Ferran com hereu ambiciós, i la Laura, la germana petita, una noia avançada al seu temps que compagina la feina a l’obrador amb la col·laboració al taller de la Sagrada Família d’en Gaudí.\nTraïció, lleialtat, amor i odi, passió i venjança, conflueixen en El somni de la ciutat, una novel·la trepidant que es pot descarregar a múltiples plataformes com Spotify i ivoox i també A la Carta de La Xarxa


General – Pàgina 129 – laveujovetv.cat\nLa Federació de Ràdios Locals de Cata...\n4 juny 2012 Written by Artur\nL’associació ha modificat els seus estatuts conscients que la realitat comunicativa del món local ha canviat. La Federació de Ràdios Locals de Catalunya ha modificat els seus estatuts en la Junta General Ordinària que s’ha celebrat aquest divendres a Torredembarra (Tarragonès) per obrir l’associació a tots tipus de mitjans de comunicació que estiguin dins de […]\nIncertesa a les excavacions del Molí ...\nLa campanya d’excavacions al Molí del Salt, al terme de Vimbodí i Poblet, encara la recta final després de gairebé un mes de treballs. És un dels jaciments més importants de Catalunya. Segons el director de l’excavació, l’arqueòleg Manuel Vaquero, la manca de finançament podria fer que, a partir de l’any que ve, els treballs […]\nLes ràdios locals i les xarxes social...\nLes Federació de Ràdios Locals de Catalunya ha celebrat una jornada per avaluar els avantatges i les amenaces de l’ús d’eines com Twitter. La ràdio 3.0 és una oportunitat per a les emissores locals a l’hora de trobar noves fonts d’informació i per fer augmentar les seves audiències. Aquesta és la conclusió de la jornada […]\nENDERROCK presenta el número 200\n1 juny 2012 Written by Artur\nI també el DVD amb el concert de Lluís Llach al Camp del Barça. La revista ENDERROCK arriba aquest mes de juny al seu número 200. Per celebrar-ho, la publicació degana de la música en català ha preparat un número especial que repassa els 200 moments clau de la història de la música en català […]\nReunió informativa de l’Entesa\nEntesa de Montblanc farà una reunió informativa, el proper 6 de juny, a les 20h al Casal d’Entitats. El nostre grup municipal, tal i com vam insistir durant la campanya, volem mantenir informats i està aprop dels montblanquins, en els temes que es tracten a l’Ajuntament. Després serà el torn dels precs i preguntes per part dels […]\nNova campanya de la marca Costa Daura...\n31 maig 2012 Written by Artur\nEl president del Patronat de Turisme de la Diputació, Albert Batet, presenta els detalls de la campanya, que fa al·lusió als àmbits de litoral, natura, gastronomia i patrimoni. La nova campanya de promoció de la marca Costa Daurada del Patronat de Turisme de la Diputació de Tarragona (Costa daurada, on neixen els seus somnis) destaca […]\nLa Diputació promou la varietat turís...\nJosep Poblet, rep una representació de professionals del sector, al Palau de la Diputació, en el marc del conjunt d’accions de suport a la comercialització turística que du a terme la institució. El Patronat de Turisme de la Diputació col·labora amb els viatges de familiarització que diferents operadors turístics russos (Coral, Vremia, Neva Tours, NT, […]\nLa CUP celebra el seu primer any de l...\nUn any que va començar els mesos previs a les eleccions municipals de l’any passat. Després de les eleccions ha seguit la feina en diversos àmbits i aspectes. Durant aquests mesos han realitzat diverses activitats principalment conferències; com l’acte sobre Joan Fuster, contra la violència de gènere, cinefòrum sobre els rols de gènere, etc. La […]\nUn mapa mundial localitza l’art en l’...\n29 maig 2012 Written by Artur\nWikiartmap (WAM) és una plataforma col·laborativa d’ús lliure i continguts oberts que té per objectiu difondre l’art, el patrimoni i la creació en l’espai públic. Posat en marxa a finals de març, el projecte utilitza la cartografia de Google Maps i actualment ja disposa de més de 15.000 continguts d’arreu del món, geolocalitzats al seu […]\nPàgina 129 de 133« Primera«...102030...127128129130131...»Última »


RESIDENCIAL CAN LLOBET\nPreu a partir de 560.000€\nInnovadora promoció d’habitatges d’obra nova a Girona. A la zona alta de Palau (Residencial Can Llobet) s’ubicarà la primera fase amb 14 cases aïllades úniques, de disseny i amb una selecció d’acabats de les millors qualitats.\nDestacaran per atractives línies minimalistes i grans obertures, per tal de crear espais connectats, fluids... tant exteriors com interiors, alhora que es podrà gaudir d’entorns amplis i diàfans.\nCada una d’elles es disposaran a partir de 240m2, distribuïts en menjador -sala d’estar, cuina office equipada, 4 o 5 habitacions, una de les quals serà suite amb vestidor i bany complert, terrasses i dos banys més. Comptaran amb garatge de dues places amb ubicació en planta o soterrània.\nAquestes cases comptaran amb la instal·lació de la tecnologia més novedosa per convertir-les en HABITATGE INTEL·LIGENT a través de la tecnologia SmartHome de Zennio, marca puntera en tecnologia KNX. Que garantirà la màxima comoditat i seguretat dels que hi habitin.\nEstaran també construïdes amb l’objectiu de crear un residencial conscienciat amb el medi ambient, per ser un HABITATGE ECO-EFICIENT i sostenible, a través de l’ús d’energies renovables, energia solar passiva, fotovoltaica, sistema d’aerotèrmica, etc.\nI garantint també una MOBILITAT SOSTENIBLE d’última generació del propietari amb la incorporació del model estrella en gamma elèctrica de BMW, el model i3, amb l’adquisició d’una casa.\nPer més informació d’aquesta promoció contacteu amb nosaltres. GRUP-7 CONFIANÇA I QUALITAT\n19A i 19B 4 Habitacions 240 m² Preu a partir de 560.000€\nMetres quadrats construïts: 240 m²\nSup. Cuina: 11 m²\nNº Terrasses: 1\nRESIDENCIAL CAN LLOBET Innovadora promoció d’habitatges d’obra nova a Girona. A la zona alta de Montilivi (Residencial Can Llobet) s’ubicarà la primera fase amb 14 cases aïllades úniques, de disseny i amb una selecció d’acabats de les millors qualitats. Destacaran per atractives línies minimalistes i grans obertures, per tal de crear espais connectats que faran gaudir d’entorns amplis i diàfans.\nEls models 19A i 19B estan situats en parcel·les de 500m2. Les cases tenen aproximadament 200m2 distribuits en 2 plantes. A la planta baixa trobem un petit rebedor i distribuidor, sala d'estar - menjador de 30 m2, cuina office equipada amb electrodomèstics especificats en la memòria, bany de cortesia amb plat de dutxa, un petit rentador i garatge per 2 cotxes. La sala d'estar -menjador i la cuina tenen accés a una terrassa de 20 i 30 m2 i aquesta continua al jardí de 300m2. A la planta pis trobem la zona de nit amb 4 habitacions dobles, de les quals 1 és suite amb bany i vestidor i un altre bany. Aquestes cases estan orientades a l'oest, gaudin de sol de tardes, i increïbles vistes panoràmiques gràcies a la seva ubicació alçada a la part alta de Montilivi- Palau. Per més informació, plànols i memòria de qualitats contacteu amb nosaltres. GRUP-7 CONFIANÇA I QUALITAT\n20A i 20B 5 Habitacions 270 m² Preu a partir de 610.000€\nPreu a partir de 610.000€\nMetres quadrats construïts: 270 m²\nSup. Cuina: 13 m²\nRESIDENCIAL CAN LLOBET Innovadora promoció d’habitatges d’obra nova a Girona. A la zona alta de Montilivi (Residencial Can Llobet) s’ubicarà la primera fase amb 14 cases aïllades úniques, de disseny i amb una selecció d’acabats de les millors qualitats. Destacaran per atractives línies minimalistes i grans obertures, per tal de crear espais connectats que faran gaudir d’entorns amplis i diàfans. Els models 20A i 20B estan situats en parcel·les de 500m2. Les cases tenen 270m2 distribuits en 2 plantes + un garatge subterrani. A la planta baixa trobem un petit rebedor i distribuidor, sala d'estar - menjador de 35 m2, cuina office equipada amb electrodomèstics especificats en la memòria, bany de cortesia amb plat de dutxa, un petit rentador i una habitació individual. La sala d'estar -menjador i la cuina tenen accés a una terrassa d'uns 20m2 i aquesta continua al jardí de 300m2. A la planta pis trobem la zona de nit amb 4 habitacions dobles, de les quals 1 és suite amb bany i vestidor i un altre bany. Aquestes cases estan orientades a l'oest, gaudin de sol de tardes, i increïbles vistes panoràmiques gràcies a la seva ubicació alçada a la part alta de Montilivi- Palau. Per més informació plànols i memòria de qualitats contacteu amb nosaltres. GRUP-7 CONFIANÇA I QUALITAT\n21B 5 Habitacions 284 m² Preu a partir de 630.000€\nPreu a partir de 630.000€\nMetres quadrats construïts: 284 m²\nPROYECTO CASA 21 VENDIDO | PROJECTE CASA 21 VENUT | HOUSE 21 SOLD\nRESIDENCIAL CAN LLOBET Innovadora promoció d’habitatges d’obra nova a Girona. A la zona alta de Montilivi (Residencial Can Llobet) s’ubicarà la primera fase amb 14 cases aïllades úniques, de disseny i amb una selecció d’acabats de les millors qualitats. Destacaran per atractives línies minimalistes i grans obertures, per tal de crear espais connectats que faran gaudir d’entorns amplis i diàfans. El model 21B està situats en una parcel·la de 500m2. La casa té 284m2 distribuits en 2 plantes + un garatge subterrani. A la planta baixa trobem un petit rebedor i distribuidor, un gran espai principal, diàfan i obert a l'exterior de 45m2 compost de zona menjador, zona estar i zona cuina office integrada i equipada amb electrodomèstics especificats en la memòria de qualitats, bany de cortesia amb plat de dutxa, un petit rentador i una habitació individual. Les obertures cuina - menjador - estar comuniquen amb la terrassa de 43m2 i aquesta continua al jardí de 300m2. A la planta pis trobem la zona de nit amb 4 habitacions dobles, de les quals 1 és suite amb bany i vestidor i un altre bany. Aquesta casa està orientada Sud gaudin de sol tot el dia i de la tranquil·litat i vistes a la natura gràcies a la seva ubicació privilegiada a la part alta de Montilivi- Palau. Per més informació plànols i memòria de qualitats contacteu amb nosaltres. GRUP-7 CONFIANÇA I QUALITAT\n16A i 16B 4 Habitacions 275 m² Preu a partir de 595.000€\nPreu a partir de 595.000€\nMetres quadrats construïts: 275 m²\nSup. Cuina: 12 m²\nRESIDENCIAL CAN LLOBET Innovadora promoció d’habitatges d’obra nova a Girona. A la zona alta de Montilivi (Residencial Can Llobet) s’ubicarà la primera fase amb 14 cases aïllades úniques, de disseny i amb una selecció d’acabats de les millors qualitats. Destacaran per atractives línies minimalistes i grans obertures, per tal de crear espais connectats que faran gaudir d’entorns amplis i diàfans. Els models 16A i 16B estan situats en parcel·les de 500m2. Les cases tenen 275m2 distribuits en 2 plantes + un estudi. A la planta baixa, trobem un petit rebedor i distribuidor, sala d'estar - menjador de 30 m2, cuina office equipada amb electrodomèstics especificats en la memòria, bany de cortesia amb plat de dutxa, un petit rentador. La sala d'estar -menjador i la cuina tenen accés a una terrassa i aquesta continua al gran jardí. A la planta pis trobem la zona de nit amb 4 habitacions dobles, de les quals 1 és suite amb bany i vestidor i un altre bany. A la planta superior trobem un estudi de 26m2 amb una terrassa solàrium. Les cases estan juntes per una estructura però no es toquen, aquesta serveix de porxo del model 16BAquestes cases estan orientades a l'oest, gaudin de sol de tardes, i increïbles vistes panoràmiques gràcies a la seva ubicació alçada a la part alta de Montilivi- Palau. Per més informació plànols i memòria de qualitats contacteu amb nosaltres. GRUP-7 CONFIANÇA I QUALITAT\n18 5 Habitacions 300 m² Preu a partir de 960.000€\nPreu a partir de 960.000€\nMetres quadrats construïts: 300 m²\nInnovadora promoció d’habitatges d’obra nova minimalista a Girona. A la zona alta de Montilivi (Residencial Can Llobet) s’ubicarà la primera fase amb 14 cases aïllades úniques, de disseny i amb una selecció d’acabats de les millors qualitats. Destacaran per atractives línies minimalistes i grans obertures, per tal de crear espais connectats que faran gaudir d’entorns amplis i diàfans.\nLa casa 18 es disposarà en una parcel·la de 1000m2 i comptarà amb 300m2 construïts, distribuïts en menjador - sala d’estar, cuina office equipada, 4 o 5 habitacions, una de les quals serà suite amb vestidor i bany complert, terrasses i dos banys més. Comptaran amb garatge de dues places amb ubicació en planta o subterrània. Aquestes cases comptaran amb la instal·lació de tecnologia SmartHome de Zennio, marca puntera en tecnologia KNX. Que garantirà la màxima comoditat i seguretat dels que hi habitin. Estaran també construïdes amb l’objectiu de crear un residencial conscienciat amb el medi ambient amb la possibilitat de ser un habitatge eco-eficient i sostenible, a través de l’ús d’energies renovables, energia solar passiva, fotovoltaica, sistema d’aerotèrmica, geotèrmia, etc. Per més informació d’aquesta promoció contacteu amb nosaltres. GRUP-7 CONFIANÇA I QUALITAT\nMaterials d'alta qualitat, cases ecoeficients i intel·ligents , plaques solars , domótica ..\nData d'entrega de claus: 01/01/2021


Segon dia consecutiu amb menys morts, després del rècord de divendres\n2 min. Barcelona 29/03/2020 21:44\n651x366 Un avió militar traslladant un malalt italià de coronavirus a un hospital alemany / LUKAS SCHULZE / AFP Un avió militar traslladant un malalt italià de coronavirus a un hospital alemany / LUKAS SCHULZE / AFP\nEl balanç de morts per coronavirus cau aquest diumenge per segon dia consecutiu a Itàlia després que divendres s'arribés al màxim, 969. Almenys 756 persones han mort les últimes 24 hores víctimes de la malaltia, i en total sumen 10.779 morts. Per contra, s'aprecia un petit augment dels contagiats i la preocupació es trasllada ara al sud del país, on l'impacte econòmic pot ser més greu i els municipis ja estan reclamant més ajudes socials per a les famílies.\nEl nombre de contagis és actualment de 73.880 al diagnosticar-se'n 3.851 més ahir. El balanç té una cara positiva: la dels 13.030 malalts que s'han guarit, segons ha explicat en la roda de premsa diària que fa el cap de la Protecció Civil italiana, Angelo Borrelli, que ha matisat que la dada dels nous positius serveix per indicar una tendència a l'estabilització i que la seva variabilitat depèn de quantes proves diagnòstiques es fan.\nLa preocupació del govern de Giuseppe Conte es trasllada ara al sud, on hi ha les regions més pobres i on l'aturada econòmica pot tenir un fort impacte. Conte ja va anunciar dissabte un pla d'ajudes de 5.000 milions perquè els municipis puguin donar ajuda directa a les famílies sense ingressos per a la compra de menjar i altres béns.\nEl president de la regió de Sicília, Nello Musumeci, alerta que el tancament d'un centenar d'empreses de la zona en compliment de l'ordre d' aturar empreses que no siguin indispensables genera perills. En concret, parla de la necessitat de "desactivar aquesta bomba" social per evitar que es repeteixi l'assalt a un supermercat per part de famílies que no tenen per menjar i busquen a la desesperada amb què alimentar-se.\n"Hi ha una emergència social, hi ha focus de sofriment amb el risc que la incomoditat es converteixi en ira i la ira es converteixi en violència", afirma per la seva banda l'alcalde de Palerm, la capital siciliana, Leoluca Orlando.\nMillora al nord\nLes autoritats italianes informen que la regió de la Llombardia, origen del brot en aquest país, millora. Aquest diumenge s'han produït 126 morts menys que el dissabte. Els nous diagnòstics també són inferiors, 1.592, respecte als 2.100 del dia anterior, però ja sumen 41.007 casos, segons el conseller regional de Sanitat, Giulio Gallera, que adverteix que no es poden relaxar les mesures de confinament perquè es demostra que funcionen.\nConte decreta l'aturada de tota l'activitat productiva d'Itàlia pel coronavirus


A Arts Santa Mònica: desdoblament i alteritat en la figura del titella, per Damià Barbany - Putxinelli\nPosted by Damià Barbany | nov. 15, 2015 | Festivals, Història i tradicions, Llibres, revistes i exposicions, Portada | 0 |\nEn el número 7 de La Rambla de Barcelona, té la seva seu Arts Santa Mònica. Centre de la creativitat. El nom del recinte, de clara procedència hagiògrafa, té a veure amb un antic convent que ocupava aquest indret en el carrer més famós de la ciutat. Des del 8 d’octubre, Santa Mònica ens ofereix una exposició que s’anuncia amb el títol de: Figures del Desdoblament. I també, amb el subtítol menys críptic de: titelles, màquines i fils. I encara, un segon subtítol més orientatiu que ens convida a fer: Un recorregut per l’alteritat a través del teatre de titelles.\nFaçana de l’antic convent de Santa Mònica\nTitelles en el procés de desdoblar-se o “alterar-se”? Titelles en la consecució final d’uns determinats fenòmens de desdoblament o alteritat? Què és el desdoblament? Què és l’alteritat?\nÉs el ben volgut doctor Jekyll transmutat en el terrible Hyde? És un principi filosòfic transitant entre essència i existència? És l’activitat secreta de Catherine Deneuve a Belle de jour de Buñuel? És la metamorfosi d’una intuïció convertida en deducció?\nEn la faula, quan Júpiter de l’Olimp suplanta la personalitat del general Amfitrió, executa una acció de desdoblament?\nEn el teatre, a Nit de reis de Shakespeare, quan la jove aristòcrata Viola es posa la disfressa d’home, viu una alteritat?\nEn el conte de Blancaneus i els set nans, quan la reina “dialoga” amb el seu mirall, intenta fugir d’una alteritat o tot el contrari, vol penetrar en l’alteritat d’una bellesa que no és la seva però que enveja i desitja?\nQuè és el desdoblament a Arts Santa Mònica? Què és l’alteritat a Arts Santa Mònica ?\nToni Rumbau, titellaire i -juntament amb Cesc Martínez- comissari d’aquesta exposició, ha escrit en el programa de mà: “…la pregunta de si podem ser una cosa diferent de la que som, com un corc que sempre ens ha rosegat per dins, s’imposa quan ens emmirallem en l’entorn.”\nCom un seu alter ego reproduït a escala natural, el cap desdoblat de Toni Rumbau és present a l’exposició. La testa del titellaire pertany a l’espectacle “L’Ombra i el Doble”. Construcció del cap: Nartxi Azkargorta.\nMés de 200 peces integren el total d’aquesta exposició, així que per apropar-me al “tot exposat” i alhora cenyir-me a l’extensió i format “natural” que reclama aquest article, hauré de fer un acurat exercici de síntesi i molt a contracor, no tindré altra opció que deixar -sense fer-ne esment- un gran nombre de peces admirables…\nM’endinso doncs, en el laberint espacial que ha dissenyat l’arquitecte Dani Freixes. Al Desdoblament i a l’Alteritat d’Arts Santa Mònica s’hi penetra creuant set portes. La primera, veig que s’obre sola…, mitjançant un sensor.\nLa superfície d’aquesta primera porta és un nítid mirall que em permet penetrar en el fenomen del desdoblament, perquè veig la meva imatge duplicada. Sóc al llindar…, amb miralls que multipliquen la meva identitat alhora que la relativitzen. Em puc preguntar “qui és aquest que em mira?”\nI sóc jo, mirant-me a mi mateix. O potser ja no sóc jo…, veig “una altra persona” a l’altra banda del mirall, com quan amb estranyesa et contemples transportat a una fotografia, un vídeo, una escultura, una pintura, una màscara, un titella.\nQuan contemplem l’estàtua marmòria d’un personatge il·lustre i de segles anteriors, intentem detectar-hi les seves essències -transmeses per documents i llibres d’història- i alhora ens preguntem: aquestes faccions que ara contemplo “fotocopiades” en marbre, són realment les del personatge de carn i os, ho bé l’escultor hi ha incorporat alguna alteritat ?\nArribo a la segona porta, la d’Animàlia. Un referent dels temps de l’animisme, quan l’ésser humà atribuïa ànima a tot, ja fossin animals, minerals, vegetals, objectes. Porta encertada, perquè tots els titelles del planeta –sempre i quan ostentin bona construcció i manipulació-són objectes dotats d’una ànima altament sensible\nAranya, de David Laín, i Pingüins, del fons Didó. MAE Museu Arts Escèniques. Foto de Pep Parer\nFa uns dies, Toni Rumbau em deia que els organitzadors de l’exposició, familiarment, a aquest sector n’hi diuen “la granja”. Exposa titelles de tot tipus i estils que representen gallines, cavalls, llops, orenetes, pingüins, etc.\nEl disseny de Dani Freixes situa bona part d’aquest bestiari heterogeni dins un tancat de filferro. La típica malla de trenat ampli, característica dels galliners.\nLa cultura, la superstició, la religió, l’art, la política, la tradició, la imaginació de l’ésser humà, han comptat sempre –per tal d’aconseguir un o altre tipus d’objectiu…- amb poder disposar d’unes presències animalístiques dotades d’un gran poder simbòlic o mitològic.\nAquí, l’àliga no podia faltar. Ja sigui bicèfala o d’un sol cap, ha estat símbol per excel·lència de reialmes i monarquies, també de poders imperialistes i totalitaris. I també, -valguin el desdoblament o alteritat de condició contradictòria- segons el context cultural que la ha fet seva, símbol de total i màxima llibertat\nÀliga de Barcelona. Històricament ha estat considerada com la figura protocol·lària més important de la ciutat. Volant al seu davant, el drac de la titellaire Valentina Raposo.\nLa imaginació humana ha posat al servei de l’art tota mena d’alteracions morfològiques. Com el personatge hermafrodita a la pel·lícula Satiricó de Federico Fellini.\nI també ha creat tot tipus d’antropomorfismes, com poden ser sirenes, centaures, minotaures, esfinxs, sàtirs, etc. O com una figura aquí exposada que m’impressiona… i pel seu acabat realista sembla un animal de debò, però extret d’una fauna mitològica. És meitat cabra, meitat mico. Una creació de Pere Formiguera i Joan Fontcuberta. Es diu Centaurus Nandertalenses\nVeig un llop, que és la imatge de l’exposició. Impresa a la coberta del catàleg i del programa de mà. Un cap de llop, creació del titellaire Ezequiel Didó, cedit pel MAE.\nDe sobte, el llop es belluga! Té moviment! Al llarg del recorregut podré comprovar que com aquest, hi ha uns quants titelles que de tant en tant i per sorpresa, es belluguen mitjançant un mecanisme. Dedueixo que els responsables de Figures del desdoblament han considerat que aquests moviments serveixen per a despertar –en la consciència del que visita l’exposició- l’energia potencial dels altres titelles, els que no es belluguen. Un considerable encert de posada en escena!\nCap de llop. Fons Ezequiel Didó. MAE. Al costat, cabretes de la companyia L’Estaquirot Teatre.\nL’exposició suma les aportacions de més de seixanta prestadors, comptant museus, particulars i companyies de titelles. Llegeixo en el catàleg el llistat, amb noms com el del MAE (Museu de les Arts Escèniques de l’Institut del Teatre), el Museu Etnològic de Barcelona, el Museu Marés, el MACBA, el Museu del TOPIC de Tolosa, el Museu de la Marioneta de Lisboa, Joan Baixas, Roland Olbeter, Comediants, Sebastià Vergés, Eugenio Navarro, Pepe Otal, L’Estaquirot Teatre, Los Titiriteros de Binéfar, i un llarg etc.\nEntro per la tercera porta…Inferns i Dimonis. “Quan hi vagis,” -em deia fa uns dies el Toni Rumbau- “compta amb no precipitar-te en el buit de l’abisme!”\nAquell advertiment del Rumbau em prepara per a fer front a la sensació de vertigen!, procurada per l’impressionant escenografia de Dani Freixes.\nD’entrada, sembla tractar-se, senzillament, d’una mena d’aparador o vitrina on s’hi poden contemplar, penjats a la paret del fons, un bon grapat de titelles de tota mena i estil, tots ells representant variacions de la figura del diable.\nPerò així que m’hi apropo… l’aparador demoníac adquireix unes dimensions inabastables i espectaculars, tant si es mira amunt, avall, o a dreta i esquerra. Mirar avall, fa autèntica impressió! Un gran efecte, dels que es poden anomenar com un coup de théâtre, aconseguit mitjançant un hàbil joc de miralls. Aquí, el desdoblament dels dimonis és infinit…!\nUn complet i variat conjunt de dimonis –aquesta figura tan arrelada i tan constant en la cultura del teatre titellaire- integren la troupe infernal de l’exposició. Fotografia de Ping Lin.\nAquest infern és una de les joies de l’exposició i acull titelles de molts creadors, del Sebastià Vergés, del Didó, de la Mariona Masgrau, de l’Eudal Farré, de l’Eugenio Navarro, del Tozer, etc.\nDimoni. Col·lecció Sebastià Vergés.\nVeig al meu davant el desdoblament d’un petit animal volador insignificant en els seus orígens, però que la cultura, tant la popular com la més il·lustrada, ha convertit en antropomòrfic i diabòlic. És l’aterridor vampir, aquí representat per unes marionetes de la Valentina Raposo\nEl vampir literari i cinematogràfic viu una existència del tot desdoblada i del tot alterada entre la passivitat dorment del dia i l’activitat xucladora de la nit…, similar a la doble vida dels titelles, que a estones dormen al calaix i a estones són a l’escenari ben vius, i potser, representant personatges tan perillosos com el vampir…\nLa terrorífica i alhora fascinadora figura del vampir que s’alimenta de sang humana. Creació de l’actriu i titellaire xilena Valentina Raposo\nEntro en una altra porta, la quarta, la de la batalla, el món de la guerra, les garrotades. Les escenes de dos titelles o marionetes dirimint les seves diferències a cops de bastó forma part, des de sempre, del teatre de titelles\nEl Dimoni i en Bornet. Els Pastorets. Titelles de Margarida Carbonell.\nQui no ha admirat alguna vegada els aniquilaments de tots els personatges a les escenes de batalles dels pupis sicilians, recreant -en versió senzilla- l’Orland Furiós d’Ariosto. O els títeres de cachiporra de García Lorca. O les contundents bastonades del teatre de titelles català més tradicional.\nEl conegut Pupi sicilià, sempre armat i cuirassat.\nLes batalles dels pupis sicilians sempre acaben en una muntanya de cadàvers! Els personatges van caient, morts, decapitats i mutilats, un darrera l’altre…\nCal assenyalar però, que en el teatre de titelles la baralla no incrementa el drama, sinó tot el contrari. El distancia, el converteix en alliberador, en una gresca, en un divertiment. La violència exacerbada i cridanera es transforma -sobretot en el teatre de titelles més popular- en una broma, en un joc. Alhora, pot resultar educatiu si fa pensar a l’espectador en les seves discussions i trifulgues domèstiques…\nPunch i un dels seus eterns rivals.\nLa porta cinquena que traspasso a continuació, és la de la mort. Un altre tema molt present en el món dels titelles. M’aturo davant d’una figureta cedida pel Museu Etnològic.\nJoguina de La Mort. Fons Museu Etnològic.\nAdmiro una altra mort, creació de Tozer, també magnífica!\nL’esquelet suicida. Fons H. V. Tozer. MAE.\nLa Mort, en moltes civilitzacions, cultures i religions significa l’accés a la màxima sublimació de l’alteritat : significa passar a fruir del cel, l’Olimp, el paradís, la vida perdurable, el regne de les caceres eternes, etc.\nAconseguir físicament i de manera convincent la presència de la mort -una entitat etèria i ingràvida- en forma de titella, sempre és un repte per a qualsevol constructor.\nMort. Fons Anglès. MAE.\nInteressant una creació del Jordi Bertran, la famosa i inquietant Barca de Caronte, que -segons la mitologia grega- traslladava les ànimes dels morts… tot navegant pel riu que separava la terra del món subterrani dels inferns. En definitiva, també un transport a l’alteritat.\nLa mitològica Barca de Caronte. Creació de Jordi Bertran\nAcabo de creuar la porta de la devoció, la sisena. Veig peces de considerable valor artístic, començant per una mare de déu amb el nen. Una meravella de l’art romànic, procedent del Museu Marés.\nTalla d’una verge romànica. Segle XIII. Fons Museu Marés\nEm sembla molt fascinant un nombrós conjunt de figures que juntes conformen tot el seguici d’una processó de Setmana Santa, integrat per un grup de Robertos. Així és com, genèricament, anomenen els titelles a Portugal. És una creació de Manuel Rosado, cedida pel Museu de la Marioneta de Lisboa. Aquesta escenificació coral és una de les peces amb moviment. El conjunt de figures té un vaivé que recorda el desfilar dels “pasos” de Setmana Santa.\nEl cerimonial que escau a la litúrgia de la devoció. Processó de Robertos de Manuel Rosado. Museu de la Marioneta de Lisboa\nEm pregunto quina associació o analogia s’estableix entre les figures religioses i els titelles i entre uns i altres en relació als conceptes de desdoblament i alteritat ?\nI em responc que més aviat el que s’estableix és un antagonisme. I tot antagonisme implica un principi d’alteritat. Les figures de la religió tenen un alt valor de ritual, de cerimònia. Sants, verges, cristos, son icones de culte. Per contra, els titelles i les marionetes són, molt majoritàriament, figures paganes, figures descregudes que justament desmitifiquen la sacralitat de les figures religioses. Una mostra més d’alteritat, fidel al títol de l’exposició.\nFaig el pas a la setena porta, la qual aboca el visitant a convertir-se més directament en observador de sí mateix, tot contemplant peces que tenen relació directa o propera amb el món de la ventrilòquia, amb la idea de la robòtica.\nCap de ninot de ventrilòquia. Fons Roca. Col·lecció Xevi, Gran Museu de la Màgia de Santa Cristina d’Aro.\nCap de Marcel·li Antunez. Espectacle “Pseudo” . Mecanització Christian Konn.\nUna altra alteritat per excel·lència i de llarga tradició és la que ens proporciona una disfressa, un antifaç, una careta, la celebració del carnaval. I aquí, veig exposades unes quantes màscares.\nMàscara africana i tres màscares mexicanes. Fons del Museu Etnològic de Barcelona.\nEl text que ofereix la pàgina 36 del catàleg, m’estimula a pensar que una màscara –considerada aquesta en l’àmbit del teatre- és un estadi intermedi i equidistant entre un actor de carn i os i un titella o marioneta de cartó.\nAbandono el circuit de les set portes, i observo, molt engrescat, que l’exposició em proposa continuar la visita accedint a la planta superior. Pujo, doncs…\nAbans però, aquesta imaginativa exposició –la visita a la qual és cent per cent recomanable per a públic de totes les edats- satisfà el meu delit d’espectador amb una nova filigrana de desdoblament. Un altre atractiu i sorprenent joc de miralls, propiciat per la inventiva i creativitat de l’arquitecte Dani Freixes.\nPuc contemplar la meva imatge en el mirall, però vista al mateix temps pel davant i pel darrera. La superfície de l’espill , en plantar-m’hi al davant, no reflexa –com seria habitual- la meva cara, sinó el meu clatell.\nEl pis de dalt , m’ofereix un ampli mostrari de diferents modalitats de titella…, les quals –totes i cadascuna d’elles- no deixen de ser desdoblaments i alteritats d’un possible titella a considerar com a genèric…, si se’m permet aquesta consideració una mica teòrica…\nUn dels sectors temàtics rep el títol de sala i alcova. Espai que contempla forces creacions properes a la miniatura. L’augment o disminució de l’escala original, no deixa de ser –com passa en els contes de Gulliver…- una altra forma d’alteritat. Hi ha titelles minúsculs. També diverses peces que fan referència al teatre representable en un context familiar, com poden ser els admirats teatrets de joguina, veritables meravelles!\nI indirectament, mitjançant l’exposició de peces que resulten referencials, la memòria del visitant fa que per evocació també hi siguin presents els espais d’exhibició en “miniatura” , com en el seu dia ho era el minúscul Teatre Malic. O, ho és avui, el també diminut teatre de La Puntual.\nTeatrí txec, col·lecció privada de la companyia L’Estaquirot Teatre.\nTeatret de titelles atribuït a George Sand i Maurice Sand. Col·lecció Paco Paricio i Pilar Amorós.\nUn altre sector, batejat per l’exposició com a Mans, contempla la importància extraordinària de les mans del manipulador, les quals, -actuant com unes pròtesi psicofísiques- es perllonguen i es defineixen expressivament en les mans del titellaire. En definitiva, un altre procés de desdoblament…o d’alteritat…\nCaps de titella de guant de tipus català. Fons Anglès. MAE\nLes mans de Núria Mestres i Esther Cabacés fent manipulació a l’espectacle “En Groc” de la companyia Zootrop. Mai millor dit, ja que el cossos dels titelles són precisament les mans i els dits de les manipuladores.\nContinuo amb la visita, penetro en el món del fil. Contemplo la màgia i la tècnica dels fils per a insuflar vida a les marionetes. Una modalitat artística, aquesta de la marioneta de fils, que té milers d’anys i que perviu sense necessitar massa canvis essencials.\nEn el context titellaire europeu , Barcelona és molt important pel que fa a les tècniques de construcció i manipulació de personatges moguts per fils. En aquesta ciutat hi han deixat empremta creadora, entre d’altres,coneguts mestres, com Tozer, Herta Frankel, Pepe Otal, Mariona Masgrau.\nCom a continuadors d’aquests mestres podem citar Jordi Bertran, Ferran Gómez, Carles Canyelles, Toni Zafra, Teresa Travieso, Santi Arnal, Jordi Rigot i d’altres. I també una generació més jove, que comença a prodigar-se en els escenaris internacionals del teatre de titelles.\nEl següent sector del qual puc gaudir, va dedicat a maquines i xips. Siguin senzills o complexos, els mecanismes de funcionament són una part important i definitiva del titella. I encara ho són més, quan els mecanismes presenten sofisticacions i complexitats.\nA la pàgina 56 del catàleg podem llegir “Avui, molts dels titellaires i companyies de teatre se serveixen de les màquines i de la robòtica per crear personatges i efectes visuals, amb nous materials i aprofitant els actuals progressos en intel·ligència artificial”\nQuan més acurat i precís és el mimetisme que presenta un robot en relació a una morfologia animal o humana, més pot -qualsevol persona que contempli aquesta mimesi- experimentar una sensació de desdoblament i alteritat del que és autèntica vida biològica.\nFins arribar a experimentar angoixa i inquietud davant la presència de criatures dotades de vida artificial molt perfeccionada i amb accentuada similitud amb la figura humana :els androides.\nBoris. Espectacle “Boris, the Lion”. Circatronic. Construcció Oriol Aubets. Foto d’Oriol Aubets\nL’exposició, -pletòrica i completa en continguts- continua per tal de mostrar al visitant aquella especialitat teatral sustentada pel joc de la llum i les ombres. Per la seva condició intangible, no física, no tàctil, la llum i les ombres són en sí mateixes desdoblaments i alteritats “màgiques”, susceptibles de ser visualitzades malgrat resultar immaterials…\nTreball d’ombres de Mercè Gost. Foto de Jesús M. Atienza.\nAra, sóc en un sector que em proporciona poder observar l’encontre entre les arts plàstiques, l’escenografia, el teatre visual, el teatre d’objectes i els titelles. Una transversalitat creativa on en diverses èpoques hi ha incidit gent tan creativa i diversa com Santiago Rusiñol, Pablo Picasso, Ramon Casas, Joan Miró , Joan Brossa, Joan Baixas, Miquel Barceló, etc.\nUn cartell anunciant un espectacle de putxinel·lis al mític local barceloní de “Els 4 Gats”. Punt de trobada, a finals del segle XIX, d’artistes de diverses disciplines.MAE\nOgretes, de l’espectacle “En Polzet” Companyia Pa Sucat. Construcció Eudald Ferré.\nL’exposició, ara sí, finalitza i arribo a un espai més ampli, que s’anomena La plaça. Entenc que vol ser un símbol dels carrers i les places, de l’espai públic on el teatre de titelles sempre hi ha tingut una presència considerable. Fins i tot es podria dir, que una presència imprescindible.\nÉs una zona útil, hi ha un espai escenari i un espai central amb cadires on hi pot seure el visitant. Tenen programades diverses conferències i representacions. El dia de la inauguració va actuar Joan Baixas.\nLa Plaça ve a ser com un teatre que Rumbau, Martínez, Freixes i la resta de l’equip organitzador han envoltat d’elements i figures teatrals. Hi són els autèntics Gegants del Pi. El Sol Solet de Comediants. La Pandora dels Artistras. També figures corpòries realitzades per l’escenògraf J. J. Guillén per a un espectacle de passa carrer inspirat en Picasso. I uns telons que representen façanes d’edificis, pintats pels escenògrafs Germans Salvador.\nLa Geganta del Pi envoltada del Nan Cucut i del Sol Solet de Comediants, a la Plaça de l’exposició.\nEl recorregut m’ha semblat del tot interessant, m’ha agradat moltíssim. Tota l’exposició pivota al voltant d’una proposta, una intencionalitat i un discurs de naturalesa i ordre vitalment teatral.\nLes incursions de l’art escènic en un tema tan favorable a la teatralitat com ho és el del desdoblament i l’alteritat, són incomptables i constants. Un excel·lent exemple és Informe per a una acadèmia de Kafka, text que ha estat interpretat per grans actors, entre d’altres per Roman Polanski, Vittorio Gassman i José Luis Goméz.\nFigures del desdoblament, va néixer a partir d’una idea de Toni Rumbau i Anna Valls. I s’ha fet esplèndida realitat amb el suport de l’Institut del Teatre i la Diputació. I amb les subvencions del Ministerio de Cultura, Departament de cultura de la Generalitat i Institut de Cultura de l’Ajuntament.\nPrevious‘La Trilogía del Monigote’, de David Espinosa, al IF Barcelona\nNextEls objectes de Joan Miró i el Menut Cabaret de Sola&Tully, a la Fundació Miró de Barcelona\nEl noble art de les titelles | brúixoles i fars - [...] A Arts Santa Mònica: desdoblament i alteritat en la figura del titella, per Damià Barbany Share this:TwitterFacebookGoogleLike this:M'agrada S'està…


Acte d'ICV-EUiA:Reforma de les pensions i jubilació als 67 | Entitats del Masnou\nEn la seva exposició, Laura Massana va explicar els continguts més destacats del pacte assolit entre el govern, la CEOE i els sindicats CCOO i UGT, i va denunciar una de les cararcterístiques d'aquest pacte és la manca de sensibilitat amb col•lectius com el de les dones i els joves; a les dones perquè no se´ls reconeix el temps que dediquen a la seva tasca d´atenció a les persones, i als joves perquè, en les actuals condicions del mercat laboral (un 40% de joves aturats i un percentatge molt important ocupats a precari) veuran disminuïdes les seves prestacions ja que els serà impossible justificar un període de cotització com el que contempla el pacte.\nLa Laura va criticar el paper de CiU que, en la negociació de l´acord per a la renovació del Pacte de Toledo, encara pretenia unes condicions més draconianes que les que finalment es van acordar. També va justificar l´actuació dels sindicats valorant que, sense la convocatòria i el seguiment de la vaga general del 29 de setembre, el govern no hagués donat cap pas cap a la modificació de les seves propostes. Massana va posar de manifest que, sense la intervenció dels sindicats, que ha aconseguit modificar, en part, les intencions inicials del govern (que comptaven amb el suport de CiU, PNV i CC), la proposta que el govern hagués posat a debat parlamentari hauria estat molt més perjudicial que l´actual per al conjunt de la població i, molt especialment, per als col•lectius més desfavorits.\nEn Màxim Fàbregas va denunciar que les mesures proposades pel govern central són impròpies d´un govern que es diu “socialista i obrer” i va demanar que ICV-EUiA mantingui la seva oposició al contingut del pacte, que presenti les esmenes que ja li van ser rebutjades en la negociació per a la reforma del Pacte de Toledo i que faci un esforç important per fer arribar la seva posició al conjunt de la població.\nFàbregas va afegir que té el convenciment que el govern espanyol, enfortit per l´acord, ignorarà les esmenes que pugui presentar ICV-EUiA, passant per damunt de les mateixes com una piconadora, una de les rodes de la qual serà CiU\nAcabades les intervencions inicials, els assistents van plantejar diverses qüestions; entre d´altres la necessitat d´intentar que les propostes d´ICV-EUiA arribin als joves i a les dones, ja que aquests dos col•lectius han de veure que hi ha una força política que té propostes que els són properes. També es van denunciar les actuacions inicials d´alguns consellers del govern de CiU, com ara el de Salut, Boi Ruiz, que ha demanat als treballadors de la sanitat pública que treballin més hores i ha parlat de la conveniència de que les catalanes i els catalans contractin assegurances amb les mútues de salut privades per descarregar de treball la sanitat pública.\nInici › Grup municipal ICV-EUiA › Acte d'ICV-EUiA:Reforma de les pensions i jubilació als 67


Pada Bandha: estabilitat de la base - Satya Centre de ioga\nEls peus són la base de sustentació quan estem drets. La seva connexió amb el terra, la seva disposició i l’acció de les cames determinen la possibilitat d’establir els fonaments per construir una postura de forma solida i estable.\nQuan la base és inestable i insegura, es generen desequilibris i tensions a diferents àrees corporals. A més, aquesta inestabilitat genera un estat d’alerta pel perill de caigua i tensió a nivell mental.\nEl peu és una estructura complexa, formada per 26 ossos, 33 articulacions i més de cent músculs, tendons i lligaments. Aquesta complexitat ens parla de possibilitat d’adaptació que es pot veure compromesa, per exemple, quan utilitzem sabates que impedeixen la funcionalitat del peu (soles massa rígides) o que posen un excés de pes i tensió a determinades zones (ús de talons massa alts o prims) o que comprimeixen el peu generant, a la llarga, deformacions en la seva estructura (sabates de punxa que comprimeixen els dits).\nSovint el peu és una estructura oblidada i es menysté la seva importància a l’hora de generar una postura corporal correcta, equilibrada i lliure de tensions. Ens recordem dels peus quan molesten i, sovint, quan ja s’ha generat una lesió que actua amb efecte dominó causant dolències a la resta del cos.\nEl ioga te en compte que aquesta estructura és fonamental per la correcta disposició corporal i ens ensenya com establir la connexió del peu amb el terra per tal que el peu sostingui el pes corporal de forma efectiva.\nAquesta correcta disposició del peu al terra es diu Pada Bandha.\nTal com podem veure en l’arquitectura, la forma d’arc és una manera efectiva de sostenir pes. Podem observar com moltes edificacions complexes es sostenen amb arcs. El peu també utilitza aquesta tècnica. Està estructurat en 3 arcs (medial, lateral i transvers) i cada un d’ells, te dos punts (dues columnes) que són la seva base de sustentació amb el terra.\nTal com està dissenyat del peu, cada columna és comú a dos arcs de manera que podem identificar 3 punts (columnes) com a base de sustentació dels tres arcs:\nBase del dit gros: sustenta l’arc medial i l’arc transvers.\nBase del dit petit: sustenta l’arc transvers i l’arc lateral.\nTaló: sustenta l’arc lateral i l’arc medial.\nAixí doncs, per tal d’estructurar aquests tres arcs i donar plena funcionalitat al peu, quan connectem el peu al terra cal contactar amb aquests tres punts equilibrant el pes entre ells. A més, cal també observar que el pes estigui repartit entre els dos peus de forma equitativa. D’aquesta manera, activem Pada Bandha, l’arrelament correcte del peu al terra que afavoreix que el peu faci de suport, s’equilibri la postura i no es generin tensions per sostenir la postura amb força muscular innecessària.\nQuan estableixis els peus al terra, pren consciència de la connexió dels teus peus al terra. Uns fonaments sòlids i estables afavoreixen una postura segura i, a més, en la mesura que el cervell identifica aquesta seguretat, observaràs que pots desenvolupar un estat de calma interior.


Miguel Bosé, obligat a acomiadar-se del que més vol\nMiguel Bosé està passant per una situació delicada | Europa Press\nMiguel Bosé ha hagut d'enfrontar-se a grans problemes econòmics\nper Daniel H. Marín 19/02/2022 07:00h\nMiguel Bosé ha pres una decisió important després de sentir-se asfixiat per una sèrie de problemes econòmics que gairebé acaben en tragèdia. Segons ha sortit publicat, el cantant va pagar 1,8 milions d'euros el 2019 i va aconseguir sortir de «la llista de morosos d'Hisenda».\nTot i això, la seva situació no va millorar i recentment ha pensat que l'única solució efectiva és hipotecar la seva mansió familiar.\nMiguel Bosé viu fora d'Espanya perquè no se sent còmode amb la premsa espanyola i prefereix desenvolupar la seva trajectòria a l'estranger. És propietari d'un formidable habitatge situat a Somosaguas, una de les zones més cares i exclusives de Madrid.\nEl portal Vanitatis assegura que el cantant ha hipotecat aquest immoble per saldar els deutes amb l'Agència Tributària.\nMiguel Bosé crea sentiments trobats entre el públic | Xarxes Socials\nMiguel Bosé està acostumat a protagonitzar escàndols, de fet és una de les personalitats televisives més polèmiques del moment. La seva opinió sobre la pandèmia ocasionada pel coronavirus ha causat un gran enrenou i molta gent li ha girat l'esquena. Però aquest no ha estat el seu únic conflicte públic, fa uns anys va sortir a la llum una informació realment compromesa.\nMiguel, suposadament, va dur a terme una sèrie d'irregularitats financeres que van ser castigades i que van rebre grans crítiques. Segons expliquen, el fill de Luis Miguel Dominguín es va desgravar despeses personals en una de les seves empreses, concretament a Costaguana.\nVa ser condemnat per introduir en aquesta societat certes factures que derivaven de la seva vida personal, com ara la compra de pernils.\nEl cantant, seguint la informació de Vanitatis, ha posat per davant la seva mansió de Somosaguas per demostrar que vol pagar. Pretén sanejar la seva economia i està disposat a fer qualsevol cosa per alliberar-se de certes càrregues que no deixen descansar.\nEls seus enemics l'ataquen constantment amb les seves presumptes activitats irregulars i ell ja no vol saber res més de l'assumpte.\nMiguel Bosé es desfà del darrer record del seu ex\nMiguel va compartir la seva vida amb l'escultor valencià Nacho Palau, va tenir quatre fills amb ell i van estar junts molt de temps. Tot i això, el cantant nega que Nacho fos el seu company sentimental, malgrat que vivien junts i van formar una família.\nLa relació ha acabat força malament i el fill de Luis Miguel Dominguín no vol saber res de l'habitatge que va compartir amb Palau.\nMiguel Bosé està tenint uns anys complicats | Europa Press\nBosé viu amb dos dels seus fills fora d'Espanya i Nacho Palau està intentant que els dos restants segueixin tenint-hi relació amb ell.\nEn el passat van ser una família: dos pares i quatre fills, però l'artista renega d'aquesta unitat. Molts testimonis corroboren que Nacho era parella de Miguel i, de fet, la premsa els ha vist junts en una infinitat d'ocasions.\nNacho és una persona força discreta que únicament ha parlat amb els mitjans per expressar el seu malestar. Assumeix que ja no és parella de Bosé, però vol que els seus quatre fills creixin junts i que no perdin el contacte. L'escultor té una feina normal i està fent grans esforços per tirar endavant la seva família, ja que no rep cap ajuda de l'intèrpret.\nMiguel Bosé i el seu sorprenent patrimoni\nMiguel ha estat un dels cantants més famosos del país, la seva popularitat ha traspassat fronteres i és conegut a altres punts del món. Tot i això, el seu patrimoni econòmic no és tan desorbitat com la gent pensa. La joia de la corona és la seva mansió de Somosaguas, un habitatge que té 1.000 metres quadrats que ara està hipotecat.\nBosé és força reservat i mai ha donat explicacions per aquest assumpte, ni per aquest ni per cap altre. Defensa que el seu únic compromís és cantar, crear art i satisfer els seus seguidors, malgrat que cada cop són menys els que persegueixen els seus passos. Ha protagonitzat grans polèmiques i la seva imatge pública no és bona.\nAnar a portada Última hora Cor Última hora Miguel Bosé\nClaudia, la filla de Raquel Revuelta, es trenca en recordar la mort del seu pare\nPablo Urdangarin posa el crit al cel amb la foto de la nova parella del seu pare


Arribada al Voló | Le Boulou - Office de Tourisme\nHome / Descobrir / El meu tractament termal al Voló / Arribada al Voló\nPrimeres hores al Voló: algunes trobades agradables!\nÉs el dia de marxar, les maletes són al portaequipatges del cotxe, tinc preparat l'itinerari a Mappy, i el propietari de la casa de lloguer m'hi espera a última hora del vespre.\nArribo al Voló després de 3 hores de viatge i vaig directament a l'adreça de la casa de lloguer. Em rep el meu amfitrió i m'ajuda a descarregar les maletes i em mostra les instal·lacions.\nSobre la taula del menjador, m'esperen una cistella petita amb una ampolla de moscatell de Rivesaltes i algunes llaminadures: es nota que ja soc a la Catalunya Nord.\nLa seva cistella de benvinguda\nFem junts una volta per les instal·lacions, la mestressa m'explica amablement com funcionen els electrodomèstics i em deixa una targeta amb el seu número de telèfon. Li dono un xec en garantia. M'informa que està a la meva disposició si tinc cap problema, quin tracte més agradable!\nEstat de la casa\nDesprés d'una bona nit de descans,tinc tot un dia lliure: la cita amb el metge de de les termes és demà, així que aprofitaré per conéixer l'indret. Surto a peu per descobrir el centre del Voló. Després de recórrer la "Rambla", el preciós carrer dels comerços, em dirigeixo cap a l'Oficina de Turisme, on aprofitaré per saludar Stéphanie, qui em va atendre molt bé per telèfon fa algunes setmanes.\nEntro per la porta i em rep Charlotte, amb un ample somriure, qui em proposa el Thermal Pass. Ja l'he vist abans a la Guía Pràctica: es tracta d'una targeta de franc amb ofertes per als balnearistes. Afortunadament, duc a sobre el meu document de la Seguretat Social per demostrar que sóc balnearista. M'explica amb tota mena de detalls a quins serveis tinc dret i em fa emplenar un formulari. Em proposa a continuació algunes idees per possibles sortides i excursions organitzades, i decideixo inscriure'm a la visita guiada d'Stéphanie, que tindrà lloc a l'endemà.\nCharlotte us dóna la benvinguda\nTinc la sensació que no m'avorriré durante les properes 3 setmanes! El Voló i la seva contornada amaguen moltes curiositats. Fins i tot he descobert un transport que costa 1€ que surt del Voló, oferit pel Consell Departamental dels Pirineus Orientals. Amb la bossa de documentació ben plena, surto de l'Oficina de Turisme sense oblidar-me del bolígraf amb l'efígie del Voló que m'ofereixen. Aprofito per fer algunes compres per a la tarda i tornar a casa tranquil·lament, atès que demà comença el meu tractament.


Els autors d'una brutal agressió al Metro de Barcelona s'estalvien la presó\nDels cinc acusats pels fets del 2015 només dos han estat condemnats i no entraran a presó | Van entrar al Metro armats amb matxets i pedres i van agredir gratuïtament a viatgers\nper Guillem RS dimarts, 8 de gener 2019 - 13:00h | Actualitzat a 08/01/2019 13:06h\nUn dels acusats, d'esquena, durant la lectura de la sentència, al Palau de Justícia de Barcelona. | Guillem RS\nAquest matí s'ha celebrat a l'Audiència Provincial de Barcelona el judici contra cinc joves que el 8 de març de 2015 van entrar amb la cara tapada i amb armes blanques a l'estació d'Entença del Metro de Barcelona. Tot i que el judici ha arrencat contra aquests cinc joves, un acord entre Fiscalia, acusació particular i la defensa ha aconseguit absoldre a tres d'ells i només condemnar a dos d'ells, un noi de nacionalitat espanyola i nascut l'any 1996, Jerico L.N., i un noi de nacionalitat espanyola i nascut l'any 1993, Brahim E., per un delicte de lesions.\nBrutal agressió amb un matxet contra un viatger\nAlguns dels joves van agafar un dels nois agredits mentre que un dels ara condemnats, Jerico L.N., li va clavar diverses vegades un matxet de grans dimensions que portava. Tot i que no el van fer servir, els agressors també portaven un bisturí. Dues persones van resultar ferides, una per l'arma blanca i l'altra per diversos cops. Van haver de ser operats i van estar més de dos mesos de baixa recuperant-se de les ferides.\nEls dos condemnats han acceptat els fets dels quals se'ls havia acusat amb la condició que la fiscalia rebaixés la seva petició de pena dels 11 als 5 anys pels delictes de lesions i de lesions agreujades i una indemnització de més de 30.000 euros pels dos ferits. Totes les parts, l'acusació particular i la defensa, han acceptat les penes de 5 anys pels dos acusats i han demanat la suspensió de la pena per evitar que hagin d'entrar a presó.\nCinc anys de presó, que no hauran de complir\nL'acusació particular no s'hi ha oposat i la Fiscalia es preveu que tampoc. Tot i ser una pena de cinc anys, en saber-se que els autors dels fets ho van fer quan estaven enganxats a la droga, i que durant aquest temps han participat en processos de desintoxicació amb èxit, s'espera que el jutge n'autoritzi la suspensió. En cas que tornin a cometre algun delicte durant aquest temps, hauran d'ingressar a la presó per complir els cinc anys de la sentència, que ja ha estat llegida i acceptada per totes les parts en la primera sessió de la vista que s'ha fet aquest dimarts a Barcelona.\nEspectacular accident entre 2 autobusos i un cotxe a Barcelona


España renuncia al Dakar per la lesió a la mà esquerra - El Periòdic d'Andorra\nEspaña renuncia al Dakar per la lesió a la mà esquerra\nEl pilot explica que «és un moment trist» però que ha de fer repòs\nEl pilot andorrà Cristian España competeix durant aquesta temporada. | Gas Gas\nEl pilot andorrà Cristian España va anunciar ahir que no correrà el Dakar 2019 perquè la seva mà esquerra no està en condicions, ja que es va lesionar a finals d’agost i encara no s’ha recuperat: «Hi ha manca de mobilitat, falta de força, dolor en tendons i lligaments i quan pujo a la moto s’inflama moltíssim, perdent la sensibilitat», revelava el pilot.\n«Després de valorar amb el metge que em va intervenir i fer les proves corresponents, hem conclòs que la meva mà no està en condicions per poder pujar a la moto i fer front a una cursa tan dura com el Dakar», assegurava el pilot que explicava també que «a vegades hem de fer un pas enrere per agafar forces i poder fer tres endavant i preparar una temporada 2019 plena de curses i entrenaments específics per tornar més forts que mai al Dakar 2020». Així mateix, va subratllar que aquest «és un moment trist» però que «és moment de treure les forces suficients per pair que no estaré al Dakar, una cursa que tant m’agrada, que tant m’apassiona, en la qual em sento que formo part dels que s’aventuren a viure-la i que tan bons i mals moments m’ha donat». «Ara ha arribat l’hora de fer repòs i curar aquesta mà esquerra i tornar el 2019 més fort que mai, perquè ganes no me’n falten», concloïa.


per la defensa i la recuperació dels serveis públics i socials - Indymedia Barcelona\nper la defensa i la recuperació dels serveis públics i socials\nper un que passava\t 22 oct 2008\nDes d'abans de l'estiu un grup molt ampli d'entitats, associacions i organitzacions diverses de Catalunya estem realitzant\nreunions periòdiques a fi d'avançar en la necessària coordinació de les\nlluites que es fan a Catalunya contra les privatitzacions.\nVam consensuar un Manifest, que es copia al final, en el que es resumeixen els punts de coincidència de tots els que LLUITEM PER LA\nDEFENSA I RECUPERACIÓ DELS SERVEIS PÚBLICS I SOCIALS.\nAra volem reflexionar tots plegats i a la vegada invitar a totes les persones i entitats interssades, amb l'objectiu d'aprofondir en la\nposta en comú de posicions col·lectives de lluita i de refús de la política capitalista de privatitzar tot el que pot donar beneficis a\nPer això els dies 12 i 13 del proper desembre farem unes JORNADES que anomenem: "Serveis públics, guanys privats. Recuperem els\nserveis públics". En elles debatirem qué entenem per servei públic, quins sectors de l'economia i els serveis deurien ser públics, com han\nde funcionar, la seva qualitat i financiació, el control dels ciutadans, etc..S'hi parlarà d'administració, sanitat, ensenyament, transports,\ncomunicacions, medis de comunicació, pensions, i altres.\nPer fer més eficaç el debat, convidem des d'ara a tothom, que comparteixi els criteris aquí exposats, a sumar-se al nostre treball\ncol·lectiu. Ens podeu contactar a l'adreça electrònica: dretserveis ARROBA gmail.com <mail to:dretserveis ARROBA gmail.com>\nEns reunim cada 15 dies al carrer Mare de Deu del Pilar 15\nEls serveis públics i socials es van conquerir per satisfer les necessitats de les persones, no pel comerç i el benefici econòmic i no\nes poden regir per criteris de rendibilitat sinó d'interès social. D'accés universal, i mantinguts per una fiscalitat solidària, representen els drets més significatius assolits pels ciutadans a través de la història i són indispensables per lluitar contra les desigualtats\nsocials i territorials. La provisió dels serveis públics s'ha de desenvolupar en base a les necessitats de tothom, i no en la seva\ncapacitat de pagament segons les lleis del mercat. Els drets socials no han de ser liberalitzats ni privatitzats.\nEstem patint una ofensiva neoliberal, per part de tots els sectors governamentals, en contra dels Serveis Públics, tots ells estan aplicant\npolítiques de privatització i de liquidació de l'Estat del Benestar. En aquest sentit els dirigents econòmics i polítics estan instant al Govern de l'Estat a privatitzar tot el que pogués ésser controlat per empreses privades. Estem en contra de la disminució de la despesa pública social, i a favor del seu augment significatiu, amb gestió i execució directa.\nDenunciem que aquesta ofensiva es porta també des d'institucions internacionals i especialment de la Unió Europea, de la qual la directiva Bolkenstein de liberalització de serveis i el mateix Tractat de Reforma de la UE (Lisboa, desembre de 2007), són un exemple d'imposició antidemocràtica d'un model econòmic neoliberal.\nDavant aquesta ofensiva es fa necessari recolzar les lluites socials i unificar les accions per tal que no es quedin aïllades en cada sector, i\nes faci possible la participació de tota la ciutadania. Cal una acció de denúncia dels processos de privatització, que sovint només coneix de manera conscient el sector més directament afectat.\nCal posar en evidència que l'ofensiva privatitzadora, a més a més dels sectors socials bàsics com la sanitat, l'educació i el sistema de\npensions, s'estén també al territori i la distribució de l'aigua, transports urbans i ferrocarril, mitjans de comunicació, energia i\ntelecomunicacions i altres sectors ja privatitzats. Fets que darrerament\nels mitjans de comunicació presenten com inevitables i part de la ciutadania també.\nNomés si els ciutadans i ciutadanes estem informats i actuem organitzats\npodrem aturar aquesta ofensiva i reconduir el procés cap a una\nrestauració d'uns Serveis Públics controlats democràticament per part de\nla ciutadania. Volem uns serveis no únicament "públics", sinó també\ngestionats amb la participació dels usuaris i usuàries, treballadors i\ntreballadores, deslliurats de la tutela dels buròcrates i/o tecnòcrates.\nVolem també uns serveis públics que respectin plenament els drets\nlaborals dels que hi treballen, tant en salaris com en condicions de\ntreball, i denunciem que les externalitzacions i subcontractacions\nperjudiquen tant a treballadors/es com a usuaris/es.\nLes organitzacions i col·lectius que conformem aquesta coordinadora ens\nhem proposat iniciar una unitat d'acció ciutadana, començant per unes\n"SERVEIS PÚBLICS, GUANYS PRIVATS: RECUPEREM ELS SERVEIS PÚBLICS!",\na celebrar el mes de desembre 2008.\nCOORDINADORA CIUTADANA EN DEFENSA DELS SERVEIS PÚBLICS I CONTRA LES\nIAC, FAVB, CGT-Transports, CGT-TV3, CGT-Parcs i Jardins, SU-Metro,\nCATAC-CTS, COBAS, ACDSP, Mesa Cívica, Ecoconcern, Xarxa Contra\nTancaments, P.C.P.C., L.I., P.H., Seminari Taifa, Entesa per la\nRepública, ATTAC-Catalunya, CGT-Pius hospital de Valls, CGT-Ensenyament\nRe: per la defensa i la recuperació dels serveis públics i socials\nper Johnny\t 23 oct 2008\nHeu llegit quelcom de la Llei d'Ensenyament del Tripartit que està ja al Parlament. És increïble, d'una tacada es carreguen el sistema d'educació públic d'ensenyament -amb tots els seus valors: integració, igualtat social...- i apuntala el negoci privat de l'escola concertada.\nI això ho fa el Tripartit, quelcom que no havia gosat de fer ni CIU ni el PP, i amb les maniobres de distracció típiques de CCOO i UGT...\nDe veritat creieu que podem salvar els serveis públics?


Etiqueta: "dansa" (7)\nX Cicle de Dansa Contemporània a la UBbellas artesCatalán24 mar 2021717El Cicle de Dansa reprèn la seva activitat per a celebrar el seu desè aniversari en una edició digital on la dansa conviurà amb diversos espais emblemàtics de l'Edifici Històric de la UB.\nX Cicle de Dansa Contemporània a la UB. Ana Leitão i Magda PoloespectáculosCatalán10 mar 20217868El dia 21 d'abril de 2021 a les 17:00h. el Cicle de Dansa reprèn la seva activitat per a celebrar el seu desè aniversari en una edició digital on la dansa conviurà amb diversos espais emblemàtics de l'Edifici Històric de la UB.En aquesta sessió, es presentarà l'estrena de la coreografia de la ballarina Ana Leitão, coreògrafa i investigadora en dansa i especialista en “contact ...\nX Cicle de Dansa Contemporània a la UB. Almudena Pardo i Magda PoloespectáculosCatalán10 mar 2021865El 14 d'abril de 2021 a les 17:00. té lloc el Cicle de Dansa que reprèn la seva activitat per a celebrar el seu desè aniversari en una edició digital on la dansa conviurà amb diversos espais emblemàtics de l'Edifici Històric de la UB. En aquesta ...\nX Cicle de Dansa Contemporània a la UB. Adrián Vega i Magda Polobellas artesCatalán10 mar 202121027El Cicle de Dansa reprèn la seva activitat per a celebrar el seu desè aniversari en una edició digital on la dansa conviurà amb diversos espais emblemàtics de l'Edifici Històric de la UB.En aquesta sessió del dia 7 d'abril de 2021,té lloc la coreografia del ballarí Adrian Vega, artista experimental de danses urbanes, dansa contemporània i flamenc, feta a la Galeria del ...\nLife is a DanceInglés28 oct. 201452139Espot sobre envelliment actiu promogut per el consorci SIforAGE a nivell europeu.\nLa entrada a la luz comunicación audiovisu...Español7 mar 201463153Una suggeridora proposta de dansa expressionista i improvisació sobre l'ànima, el cos, la llum i la foscor.Producció de Marisol Rufo amb la col·laboració de les ballarines: Raquel Hereu, Eva Verde, Kati Coser, Mónica Gibert, Alba Cárcamo i Núria Carmona; en el marc de l'assignatura 'Els sectors de les indústries culturals' del Grau de Comunicació i Indústries Culturals (CIC) ...\nUn Do Majorbellas artesCatalán30 nov. 201233354'Un Do Major' pretén donar una visió de la situació dels ensenyaments artístics superiors a Catalunya arrel d'una Sentència del Tribunal Suprem que els deixa sense valor de 'grau'. Quines són les opinions i conseqüències de la Sentència? Estan infravalorats socialment aquests estudis? Tothom sap què significa estudiar i dedicar-se a aquestes disciplines? Quina és la situació en ...


Set claus de per què algunes parelles es mantenen durant tota la vida - MGC Mútua\nSet claus de per què algunes parelles es mantenen durant tota la vida\nPer Revista Interès Mutu - 19/01/21\n“A vosaltres, us va bé com a parella?” S’hi respon invariablement que sí, però amb matisos. “Home, tenim les nostres coses, però…” El cas és que tothom té friccions i desacords, de freqüència molt variable. Ara bé, els inconvenients comencen quan aquests desacords sovintegen i es converteixen en habituals. En cas que continuï així, la convivència cada cop és més difícil, si no és insuportable i pot arribar a un punt de no retorn.\nLa pregunta del milió és si es podria haver evitat. I, en molts casos, s’hi hauria de respondre que sí.\nEl 2017, a Espanya, es van casar 173.600 parelles, és a dir gairebé un 1 % menys que el 2016. I les estadístiques revelen que, el mateix any, se’n van divorciar 102.300 (entre separacions i nul·litats), cosa que representa un creixement de l’1 %. Totes dues xifres s’han mantingut més o menys estables els darrers deu anys: dit altrament, es desfan moltes parelles. I, tornant al començament, segur que moltes d’aquestes separacions es podrien evitar.\nA la Universitat de San Diego, a Califòrnia, es va dur a terme un estudi dirigit per Robert Epstein, un psicòleg reputat i autor de catorze llibres, que va investigar en profunditat les relacions de parella. Els resultats demostren que les relacions més duradores es basen en set punts clau. Són aquests:\nHi ha comunicació\nÉs a dir, els membres són capaços d’escoltar l’altre, comparteixen sense subterfugis les opinions i els sentiments i animen l’altre a fer igual. Es tracta, doncs, d’obrir-se del tot a l’altre i de fomentar que el company també ho faci, en un clima de tranquil·litat i de llibertat, sense retrets. No sembla tan difícil, oi?\nQuina talla de cintura fa, o quin número de peu? Quins plats li agraden més? Deixant de banda la comunicació, saber-ho tot de la parella és una manera ben explícita de fer-li veure que en tens cura, i això facilita, de retruc, que et facis més càrrec de les seves necessitats.\nPer exemple: quan arriba a casa cansada i baldada, després d’una jornada de feina dura i a fora fa fresqueta, si tens a punt la banyera amb les seves sals d’espígol predilectes i obres una ampolla del vi blanc que saps que li agrada tant… Segur que pensarà que te’n cuides, no trobes?\nEncaren els problemes\nDit d’aquesta manera sembla força senzill, però cal dominar certes tècniques. De primer, us heu de centrar en el tema que us amoïna i que heu decidit que afrontaríeu, sense que us distreguin altres coses. Cal estar preparat per saber demanar disculpes i per perdonar, però també s’ha de saber pactar una treva. La desavinença no desapareixerà per encantament; si bé, la dita francesa tout comprendre c’est tout pardonner (comprendre-ho tot vol dir perdonar-ho tot) és una veritat com un temple.\nCal tenir previstes les emergències o urgències. Fas exercici i et mantens en forma? Hi ha nombrosos estudis que demostren que la gent vol que la parella es cuidi molt. És una manera de garantir, tant com sigui possible, que la relació sigui llarga.\nNo cal tenir el telèfon d’urgències a mà, però sí que s’ha de saber què convé fer si venen mal dades, o bé tenir previst un pla B si el primer fracassa. Això farà que la teva parella tingui una tranquil·litat addicional.\nEs coneixen (i són capaços de fer una bona gestió)\nQuè vol dir fer una bona gestió? Doncs, per exemple, tenir les coses ben clares i, si cal, fins i tot fer-ho constar per escrit, amb una taula a dues columnes que indiqui, en una, els propis punts forts, i a l’altra, els punts febles. Les parelles sempre intenten de millorar, i hi ajuda si saben enfocar les dificultats, les encaren de manera positiva i treballen –en efecte, si treballen– intensament per aconseguir els seus objectius.\nÉs obvi que aquesta capacitat no únicament serveix per a les relacions de parella, sinó que, també és vàlida per a la vida en general, tant en els aspectes professionals com en les relacions amb els altres.\nDemana-li què li agrada –si encara no ho saps– i, per descomptat, també sobre tot allò relatiu al sexe, i tingues-ho en compte. Cuida molt els moments íntims, i evita de fer retrets quan el sexe no té el resultat pretès. Procura mantenir un aspecte atractiu per a la parella: deixa una mica de banda la cervesa, o els dònuts, i troba temps per al romanticisme.\nDèiem, si encara no ho saps, per què és fonamental estar al dia: les preferències canvien amb el temps i cal comprovar contínuament si això o allò altre encara li agrada.\nEls lectors d’aquestes pàgines saben prou que l’estrès és un tema important. I hem repetit les tècniques per controlar-lo. Ja aprofites els consells sobre la respiració, la meditació, o el mindfulness per combatre’l? Controlar l’estrès i saber com fer-hi front és un bon avantatge per demostrar estima a la parella (i ajudar-la!) i aconseguir que ella et continuï estimant.


El Don Denis Santa Coloma es manté ferm - El Periòdic d'Andorra\nEl Don Denis Santa Coloma es manté ferm\nEl conjunt de Richard Imbernón supera per la mínima al Tic Tapa Sant Julià, que suma la primera derrota de la temporada\nConteh envoltat de Lima, Ramos i Rebés, en el primer duel ahir al Centre d’Entrenament de la FAF. | L. Davó / FAF\nEl duel més transcendental de la sisena jornada de la Lliga Grup Becier enfrontava ahir el Don Denis FC Santa Coloma amb el Tic Tapa Sant Julià en el primer partit al Centre d’Entrenament de la FAF de Primera Divisió. Va ser una estrena de luxe, amb els dos conjunts que havien mostrat estar més en forma fins ara, per a unes instal·lacions de luxe.\nEl partit va entrar ràpidament en el guió esperat i que s’havia vist en els enfrontaments anteriors entre aquests dos conjunt. El clàssic andorrà va veure com en la primera meitat, va ser el Santa Coloma qui va prendre el control de la pilota. Les ocasions, però, es van veure repetidament en les dues porteries en una primera part atractiva en quant a joc. Malgrat els diferents esforços del primer i segon en la classificació, fins ahir, els jugadors van enfilar el camí cap a vestuaris sense haver encetat el marcador (0-0).\nDesprés de diversos intents, va ser el Don Denis qui es va avançar. En una jugada amb diversos refusos dins l’àrea, la pilota va arribar als peus de Gabi Riera, que no va tardar en enviar la pilota al fons de la xarxa per fer el 0-1, que acabaria sent definitiu. Va ser al minut 56 de partit i encara restava més de mitja hora per acabar el partit. Malgrat que quedava força per acabar el matx, els d’Imbernón van aplegar les línies i van canviar el plantejament posant més homes a la defensa i buscant el contraatac.\nEl Santa Coloma va patir, però el Sant Julià no va ser capaç de posar la punta definitiva per arribar a batre la porteria defensada ahir per Eloy Casals. A tot això, els lauredians van acabar encaixant la primera derrota aquesta temporada. A més a més, els de Raúl Cañete van deixar la segona posició de la taula i van baixar fins la quarta, després de les victòries de l’FC Lusitans Les Barques i la UE Santa Coloma. Per la seva banda, el líder es va col·locar encara més líder i va ampliar l’avantatge d’un sol punt als dos.\nTot i la notícia positiva per a ell i el seu equip, Imbernón va indicar encara és aviat i no se’n refia: «Queda molt. Pràcticament acabem de començar i això s’acaba decidint sempre al play-off». Per la seva part, Cañete estava molt satisfet de la feina dels seus jugadors i va veure un duel molt igualat que podia haver caigut de les dues bandes. «Estic molt satisfet i animat perquè he vist que els meus jugadors ho han donat tot. El Santa Coloma ha aprofitat l’oportunitat i després s’ha tancat al darrera», explicava el tècnic del Tic Tapa, que recorda el que va passar amb els colomencs en l’inici de la temporada passada: «Només van guanyar un dels quatre primers partits i van acabar sent campions. Un dia tens una davallada i l’altre al contrari». Cañete ho va comentar davant el fet que en qüestió de només dues jornades el seu equip ha passat de la primera a la quarta plaça de la taula.\nLa UE no falla i es posa segon\nAmb la derrota del Tic Tapa Sant Julià, la UE Santa Coloma era conscient que si guanyava pujaria a la segona posició de la classificació. La Adelita UE Engordany va plantar cara, però al minut 57 Albert Rodríguez va acabar amb la resistència local. En el temps afegit, Sergio Crespo va sentenciar el partit i Cristian González va ser expulsat amb vermella directe. Amb aquesta derrota, els d’Otger Canals es desinflen a la taula després del gran inici que van fer, i es queden amb set punts, a quatre del Sant Julià.\nAguilar marca el camí al Lusitans\nSòlida victòria de l’FC Lusitans Les Barques davant el Penya Encarnada d’Andorra. José Antonio Aguilar va ser l’autor dels dos gols visitants després que entrés a la segona meitat substituint Lucas Maciel. El davanter va avançar als seus al minut 52 i al 78 va posar el 0-2 definitiu, que va permetre l’equip de Jordi Pascual pujar una posició més a la classificació i situar-se tercer. El Penya, per la seva part, es manté a la sisena plaça, prop de l’Engordany i també de l’Encamp.\nPrimera victòria de l’FC Encamp\nGolejada en el duel de cuers. L’FC Encamp i l’Assegurances Generals FC Ordino lluitaven ahir per sumar la seva primera victòria de la temporada i van ser els d’Òscar Guerrero qui van sortir premiats en l’estrena al Centre d’Entrenaments de la FAF. Renato Mota va fer el primer gol encampadà en l’inici de la segona part i el duel es va mantnir amb el 1-0 fins el minut 85, però Víctor Bueno va posar distància entre mig. Xavi Prat va sentenciar al temps afegit amb el 3-0 definitiu.


About: Abu-Màixar al-Balkhí\nAbu-Màixar Jàfar ibn Muhàmmad ibn Úmar al-Balkhí, més conegut simplement com a Abu-Màixar al-Balkhí o, a Occident, com a Albumasar (Balkh, 10 d'agost del 787 - al-Wasit, 9 de març del 886), fou un filòsof, matemàtic i astròleg/astrònom persa de Bagdad, deixeble d'Al-Kindí. Moltes de les seves obres van ser traduïdes al llatí i van ser molt conegudes dels erudits europeus. També va escriure sobre la història de l'antiga Pèrsia. Entre les seves obres destaquen:\nAbu-Màixar Jàfar ibn Muhàmmad ibn Úmar al-Balkhí, més conegut simplement com a Abu-Màixar al-Balkhí o, a Occident, com a Albumasar (Balkh, 10 d'agost del 787 - al-Wasit, 9 de març del 886), fou un filòsof, matemàtic i astròleg/astrònom persa de Bagdad, deixeble d'Al-Kindí. Moltes de les seves obres van ser traduïdes al llatí i van ser molt conegudes dels erudits europeus. També va escriure sobre la història de l'antiga Pèrsia. Entre les seves obres destaquen: * Al Madkhal al-kabir (introducció a l'astrologia) * K. Ahkam tahawil sini l-mawalid (revolucions planetàries) * Zidj (taules astronòmiques) * K. Mawalid al-ridjal wa-l-nisa * K. Al-Uluf fi buyut al-ibadat (ca)\nAbu-Màixar Jàfar ibn Muhàmmad ibn Úmar al-Balkhí, més conegut simplement com a Abu-Màixar al-Balkhí o, a Occident, com a Albumasar (Balkh, 10 d'agost del 787 - al-Wasit, 9 de març del 886), fou un filòsof, matemàtic i astròleg/astrònom persa de Bagdad, deixeble d'Al-Kindí. Moltes de les seves obres van ser traduïdes al llatí i van ser molt conegudes dels erudits europeus. També va escriure sobre la història de l'antiga Pèrsia. Entre les seves obres destaquen: (ca)\nAbu-Màixar al-Balkhí (ca)


Excel·lent torneig express de pàdel al Reus Ploms! – Club Natació Reus Ploms\nEts aquí: Inici1 / Competicions2 / Excel·lent torneig express de pàdel al Reus Ploms!\nAhir es va celebrar la primera edició del torneig express mixt de pàdel del C.N. Reus Ploms, on el bon ambient i l’esportivitat en van ser els protagonistes.\nTots els participants s’ho van passar d’allò més bé i van gaudir d’una jornada plena d’emoció i partits molt renyits.\nAquí teniu totes les fotos a GOOGLE.\nI la notícia al FACEBOOK.\nBons resultats dels atletes plomistes a la Final nacional de Cros Una excursió de raquetes plomista espectacular!


Amors en la distància. Jove.Cat. Generalitat de Catalunya\nInici > Temes > Conviure / Inclusió social\nAmors en la distància\nAutora: Marcela Palma\nFins no fa pas gaire les raons per les quals els joves marxaven a l’estranger un temps podien ser per fer un Erasmus, un curs d’idiomes o per treballar a l’estiu. Les circumstàncies actuals estan empenyent molts joves a sortir fora del seu país per poder trobar una feina estable i mirar el futur amb optimisme. Però aquesta decisió pot tenir efectes de llarga durada i una incidència directa en les relacions amoroses de molts joves i els seus plans de futur com a parella\nLes noves tecnologies, grans aliades\nAparentment, amb les noves tecnologies tot són avantatges que permeten continuar la comunicació i la relació amb la persona amb qui mantenim una relació amorosa: xarxes socials, xats, Skype, correu electrònic, etc. Sempre i quan no fallin, és clar.\nNomés cal remuntar-nos als anys 60/70 (quan també es va produir un moviment migratori important de persones de l’Estat espanyol cap a altres països a la recerca de feina) per veure com eren de precaris els sistemes que tenien per mantenir viva la flama amorosa: conferències telefòniques caríssimes que s’havien de restringir al màxim, correu postal que trigava molt en arribar.... i para de comptar.\nRelacions a distància, prova de maduresa\nPer molt que ens venguin la moto que amb les noves tecnologies no hi ha distàncies ni horaris i que la relació es pot mantenir en temps real, les relacions a distància presenten molts inconvenients.\nEt conformaràs amb veure i parlar amb la persona estimada només a través d’una pantalla? I la conciliació horària en cas que us separi un continent? Estàs preparat/da per a una relació amb jetlag?\nPot arribar un moment en que sentis símptomes de “desnutrició afectiva”, que res del món virtual podrà substituïr la proximitat física d’un petó, d’una carícia, d’una abraçada. Adonar-te que valen més 20 minuts de realitat presencial que 2.000 hores de companyia virtual.\nA nivell personal però, aquest tipus de relació també pot ser una prova de maduresa per les dues parts. Superar diversos estats d’ànim, moments en que sentis que la distància interior pot ser igual o més gran que la distància geogràfica. Aturar-te un moment a pensar en conceptes com compromís o llibertat. Experiències que a la llarga et faran més fort/a.\nCom portar una relació a distància\nMalauradament, no hi ha un manual per poder “sobreviure” amb èxit a aquest tipus de relació afectiva. Cada parella haurà de fer-se’n un a mida, pactant unes pautes de relació, de comunicació i, sobretot, una gran dosi de confiança mútua.\nSi la distància geogràfica no és abismal és recomanable mantenir algunes trobades presencials. Aquests tipus de trobades van molt bé per mantenir la il·lusió i les forces per continuar endavant.\nI tu, què en penses? Has tingut alguna relació amorosa a distància? Mantindries una relació d’aquest tipus? Qui penses que hi perd més, la persona que se’n va o qui es queda? Entra al nostre mur de Facebook o al Twitter i explica’ns què en penses.


Visita el Celler del Castell del Remei amb àpat al Restaurant del celler, més estada al Vilosell Wine Hotel i visita al celler Tomàs Cusiné a Finca Castell del Remei ( Lleida Noguera )\nTipus Ruta, Visita i Tast de vins i caves\nLocalitzacio Lleida Noguera - Finca Castell del Remei\nPreus des de 90,0€\nEl Castell del Remei és una antiga colònia agrícola que, en l’actualitat, conserva en plena activitat el seu celler de vins, que fou el primer celler català que elaborà i etiquetà vins fins de criança. Es tracta d’una construcció centenària amb les antigues i actuals instal·lacions de recepció de raïm, sala de vinificació, naus de criança, sala d’embotellat i sala de tast.\nEn mig d’un paisatge entre vinya, arbredes i llacs conviuen amb la natura, a més del celler, el propi Castell, el Santuari de la Verge del Remei i el restaurant.\nEl celler Tomàs Cusiné està assentat des de 2003, en un edifici pairal que va allotjar l’antiga cooperativa vinícola d’El Vilosell, actualment disposa d’instal·lacions adequades per produir vins elaborats, a través d’una metodologia pròpia.\nL’experiència rural i enològica que proposa Vilosell Wine Hotel als seus visitants permet allotjar-se en una antiga casona de pedra, construïda l’any 1931 al centre de El Vilosell.\n- Visita al celler de Castell del Remei, amb degustació de tres vins.\n- Visita al Santuari de la Verge del Remei i entorn.\n- Dinar a al Restaurant Castell del Remei, amb gastronomia tradicional catalana i cuinada amb productes de proximitat i vins del Celler de la propietat.\n- Dormir al Vilosell Wine Hotel en habitació doble.\n- Visita al Celler Tomàs Cusiné, amb degustació de tres vins.\nA part del celler també s’hi troba l'edifici del Castell, el Santuari de la Verge del Remei, el restaurant de cuina tradicional catalana amb productes de proximitat i altres edificis emblemàtics, dins d'un entorn natural perfectament integrat al territori.\nAmb 10 anys complerts, des de 2003, a Tomàs Cusiné hem assolit la maduresa. Durant aquest temps, l’experiència adquirida en la recerca dels vins desitjats, la intensitat de treball, la persistència d’una filosofia, la importància donada a la marca, la diversitat i constància en els vins, la tasca en les vinyes, l’impuls dedicat a la comercialització i, per sobre de tot, l’esforç i la passió de tot el nostre equip, ha donat bons fruits, assolint plenament –no sense dificultats- els objectius marcats en els seus inicis, consolidant el projecte com un celler de prestigi i de confiança.\nTomàs Cusiné ha treballat des del principi amb una visió molt oberta al món, aconseguint introduir els seus vins en més de quaranta-cinc països.


Associació d’alumnes i exalumnes - EOI Cornellà de Llobregat\nAssociació d’alumnes i exalumnes\tInweb\t2019-10-08T12:42:09+02:00\nQuè és l'AAEOI i què us ofereix?\nL’entusiasme i la iniciativa d’un grup d’alumnes han fet possible la creació de l’Associació d’Alumnes de l’EOI Cornellà. Es tracta d’una entitat sense ànim de lucre que té la finalitat de complementar els serveis culturals i educatius que ofereix la nostra escola.\nPodeu formar part de l’Associació tots els alumnes matriculats a qualsevol curs de l’escola, tant si és ordinari com especial. Això us permetrà organitzar, participar o beneficiar-vos de les diverses activitats formatives i culturals promogudes per l’AAEOI.\nL’alumnat dels cursos especials quadrimestrals podrà gaudir dels avantatges de ser-ne soci durant tot l’any.\nLa quota anual és de 15€ i es realitzarà a partir del mes de setembre del curs que comença. Cal saber que, un cop abonada, aquesta quota no serà reemborsable, llevat de casos excepcionals degudament justificats, en què es valorarà aquesta possibilitat.\nAvantatges de ser membre de l’Associació:\nClasses de conversa gratuïtes (El Racó de Conversa) en grups reduïts entre els mesos de novembre (o abans, si es pot) i maig per a practicar activament el que apreneu als cursos.\nEl Racó Literari (on podreu parlar del llibre que heu llegit).\nAnem al cinema! (anades regulars al cinema “en família” a preu reduït per als membres de l’AAEOI, en versió original subtitulada i d’acord amb les recomanacions del professorat dels diferents nivells de l’escola, als cinemes FULLHD al centre comercial Splau de Cornellà de Llobregat.).\nAccés al servei de préstec de la biblioteca de l’escola. Només els socis de l’AAEOI poden emportar-se llibres i DVDs a casa.\nDescomptes (5%) en els llibres de text i de lectura que es comprin a BCN Books.\nReducció en el preu del càtering de la festa de fi de curs.\nParticipació en les activitats lúdiques i culturals que organitzi l’Associació.\nI, si us feu socis per primera vegada, l’Associació us obsequia amb una carpeta de l’EOI Cornellà de Llobregat, que podreu passar a recollir per Consergeria ensenyant el carnet de soci.\nNOVETAT!: Aquest curs, si sou exalumnes us podeu fer socis de l’Associació d’alumnes i exalumnes, pagar una quota de 30 euros anuals i gaudir dels mateixos serveis que gaudíeu quan éreu alumnes nostres.\nEl racó de conversa\nEl Racó de Conversa és una activitat gratuïta per a tots els membres de l’Associació d’Alumnes de l’EOI Cornellà. En cas que encara no en sigueu socis i vulgueu fer-vos-en, consulteu el web de l’AAEOI.\nEl Racó de Conversa és l’espai perfecte per a deixar-se anar encara més i millorar l’expressió oral. Consisteix a seure durant una hora a la Sala Gran, a la Peixera o a la Sala Barcelona de l’escola amb un grup de 10 alumnes màxim i un professor per a parlar distesament dels temes que sorgeixin, tot prenent un cafè si es vol.\nEl Racó de Conversa s’organitza en diferents nivells i actualment es fa en anglès, francès i alemany. Els alumnes d’altres llengües que sigueu membres de l’Associació també podeu participar en els racons de conversa d’anglès, francès i alemany.\nUs podeu apuntar a totes les sessions que vulgueu. L’adjudicació de places es durà a terme per rigorós ordre d’inscripció. Un cop tancat el procés d’inscripció, i abans de 48 hores de l’inici de la sessió a la qual us hagueu apuntat, rebreu un correu on es confirmarà si hi heu estat admesos o no. Si una vegada confirmada la vostra plaça es dóna la circumstància que no podeu participar en una determinada sessió, haureu de donar-vos de baixa al menys 24 hores abans que comenci la sessió per mitjà del mateix aplicatiu on heu fet la reserva. Si no notifiqueu la vostra baixa, encara que no aneu a la sessió es comptabilitzarà com si hi haguéssiu assistit, fet que es tindrà en compte de cara a futures adjudicacions.\nEt fem saber que, una vegada comenci l’activitat i passats 10 minuts, el professor/a que dinamitza l’activitat podrà acceptar socis espontanis si hi ha places lliures, tenint en compte que els racons són d’un màxim de 10 alumnes. Per tant, és important que siguis puntual per a no perdre la plaça que se t’ha adjudicat.\nPer a donar-te de baixa, cal que accedeixis a l’aplicatiu de reserva a través del web de l’escola i facis clic damunt l’opció DÓNA’M DE BAIXA dins del menú RESERVA.\nSi ja ets soci de l’Associació i vols reservar les teves sessions del Racó de Conversa, només has de fer clic a sobre la icona RACÓ DE CONVERSA que trobaràs al marge dret del web de l’escola www.eoicornella.cat.\nFeu clic aquí al damunt per a veure un vídeo promocional de l’activitat.\nEl Racó Literari és una proposta d’activitat gratuïta per als socis i sòcies de l’Associació d’Alumnes de l’EOI Cornellà. Consisteix a llegir un llibre en anglès, francès o alemany triat per un professor de l’escola i després comentar-lo com es fa en un club de lectura.\nAixò vol dir que disposareu d’aproximadament un mes per a llegir-vos un llibre i després debatreu i compartireu les vostres opinions sobre el que haureu llegit en una sessió d’una hora a la Sala Gran de l’escola. Tal com es fa amb els racons de conversa, hi haurà un màxim de 10 alumnes i un professor dinamitzarà la sessió per tal que practiqueu i desenvolupeu la vostra expressió oral de manera distesa i tot prenent un cafè si voleu. Interessant, oi?\nEl Racó Literari s’organitza en diferents nivells en anglès, francès i alemany, però resta obert a tot l’alumnat de l’EOI que sigui soci de l’Associació d’Alumnes.\nL’adjudicació de places es durà a terme per estricte ordre d’inscripció.\nSe us enviarà un correu electrònic a tots els alumnes inscrits a les diferents sessions on s’indicarà qui hi ha estat admès i qui no i el títol dels llibres que caldrà llegir.\nSi una vegada confirmat que teniu plaça en una sessió es dóna la circumstància que no podeu participar-hi, haureu de donar-vos de baixa en el termini de 7 dies. Si no notifiqueu la vostra baixa, encara que no aneu a la sessió es comptabilitzarà com si hi haguéssiu assistit, fet que es tindrà en compte de cara a futures adjudicacions.\nEsperem que l’activitat us sembli interessant. Per a qualsevol suggeriment sobre el Racó Literari feu servir l’adreça de correu eoiracoliterari@gmail.com.\nANIMEU-VOS a formar part de l’Associació. Entre tots fem escola!\nPodeu fer-vos membres de l’Associació a la Biblioteca de l’escola pagant els 15 euros (30 euros si sou exalumnes) en metàl·lic.\nTambé ens podeu fer una transferència bancària, indicant el vostre nom i cognoms al concepte i portant el resguard del pagament a la biblioteca perquè puguem activar-vos al programa de gestió de socis:\nES07 0182 9726 21 0202179872 (BBVA)\nPer a qualsevol dubte, podeu posar-vos en contacte amb nosaltres per mitjà d’aquesta adreça: associacioalumneseoicornella@gmail.com.\nPresidenta: Carmen Láez\nTresorer: Jordi Torrent\nVocal 1: Lourdes Hernández\nVocal 2: Raquel Vizuete


Noticies - El Consell Comarcal del Bages i l'Ajuntament de Manresa posen en marxa una campanya per prevenir l'absentisme escolar\nEl Consell Comarcal del Bages i l'Ajuntament de Manresa posen en marxa una campanya per prevenir l'absentisme escolar\nEs penjaran lones a l’entrada de tots els centres de primària i secundària per cridar l’atenció d’infants, joves i famílies. El tret de sortida de la campanya s’han donat avui a l’Institut de Navarcles amb una taula-col·loqui entre els delegats de classes i diferents representants polítics.\nConscienciar infants i joves que la seva escola compta amb ells i prevenir l’absentisme escolar són els objectius de la campanya que ha posat en marxa el Protocol per a la prevenció i la intervenció en absentisme escolar al Bages, liderat per Consell Comarcal del Bages i Ajuntament de Manresa. Es tracta d’una campanya de sensibilització sobre la importància i el valor de l’assistència als centres educatius per part d’infants i joves que es concreta en l’edició d’unes lones per penjar-les a les portes d’entrada de tots els centres educatius de primària i secundària de la comarca: 26 a la ciutat de Manresa i 64 a la resta de comarca.\nAvui s’ha simbolitzat l’inici de campanya, que compta amb el suport de la Diputació de Barcelona, amb una taula-col·loqui sobre absentisme escolar a l’IES Navarcles en què han participat els delegats de classe i representants polítics del Consell Comarcal i dels Ajuntaments de Manresa i Navarcles. Després de l’acte, s’ha penjat la lona a l’entrada de l’institut i les properes setmanes es farà a la resta de centres educatius de la comarca. Amb els lemes “A l’insti, comptem amb tu” i “A l’escola, comptem amb tu”, les pancartes volen cridar l’atenció dels escolars i també de les famílies. A més, es proposa l’etiqueta #vineavuitornademà perquè la campanya pugui multiplicar la seva presència a través de les xarxes socials.\nLa campanya està pensada especialment per a alumnes dels darrers cursos de primària i joves de secundària i les seves famílies. Els missatges volen dinamitzar i sensibilitzar tots els agents sobre la importància de l’èxit escolar com a factor de cohesió social, i que els infants, joves i les seves famílies donin valor al fet d’anar a escola.\nEn l’acte d’avui a l’Institut de Navarcles, els delegats de classe han compartit una estona amb representants polítics i de la comunitat educativa, per debatre sobre les causes i possibles solucions a l’absentisme escolar. Els joves han posat sobre la taula temes com el bullying, la importància d’una bona comunicació entre professors i alumnat, la problemàtica de famílies que no motiven els fills per anar a classe, o els perills dels grups de whatsapp entre companys de classe.\nEn el col·loqui hi han participat Albert Marañón i Èlia Tortolero, consellers comarcals d’Acció Social i Educació respectivament; Àngels Santolària, regidora d’Acció Social i Cooperació de l’Ajuntament de Manresa; Sandra Palomino, regidora d’Acció Social de Navarcles, tècniques de l’àmbit de Serveis Socials i Educació, i ha comptat també amb la presència de l’alcalde de Navarcles, LLorenç Ferrer.\nDurant el debat s’ha posat de manifest la importància de l’educació com a eina per cohesionar la societat i per donar igualtat d’oportunitats a tothom. I s’ha destacat el paper de Serveis Socials en aquells casos en què l’absentisme escolar és fruit d’una problemàtica familiar.\nEl protocol de prevenció i intervenció en l'absentisme escolar al Bages\nEl protocol de prevenció i intervenció en l’absentisme escolar al Bages és coordinat pel Consell Comarcal del Bages i l’Ajuntament de Manresa, i compta amb la implicació de diferents professionals d’àmbits molt diversos que treballen en xarxa per detectar i intervenir l'absentisme (com centres educatius i serveis socials) fins a la intervenció, com a darrer recurs, de la Fiscalia de Manresa-Igualada en els casos més greus d'absentisme escolar.\nTot i que el fenomen de l'absentisme escolar al Bages no és numèricament elevat, sovint va acompanyat d'altres indicadors de risc social i de la possibilitat d'abandonament escolar prematur i processos de precarització i exclusió del món laboral dels adolescents absentistes.


Ja ha passat un any. Com ho portem? « algemesi.info\nTuesday, 27 de May, 08 (13:05)\nEtiquetas: ajuntament ( 91 ), gamieta ( 97 ), PP ( 16 ), sous ( 7 )\nHui es compleix un any de les darreres eleccions municipals. Els resultats electorals van suposar un canvi important en el govern local del nostre poble, el fi dels 20 anys de govern del socialista Emili Gregori, amb el suport dels partits d’esquerres i nacionalistes, i l’entrada en el poder del Partit Popular amb Vicente Ramón al capdavant.\nUn any és més que un temps prudencial per a sotmetre’s a una avaluació pública per part dels ciutadans. Al principi, els perdedors de les eleccions van entrar a l’atac directe, tal vegada portat per la decepció, i no van tindre la prudència de deixar uns temps prudencial al noeu equip de govern per a que portarà a terme el seu programa. Tots mereixem una oportunitat. …\n← 22 equips participen en la nova edició del torneig de futbol Fira de Sant Onofre d’Algemesí\nMuixeranga a Canal 9 →


S'avança la campanya de vaccinació voluntària de la grip a la Garrotxa | NacióGarrotxa\nper NacióGarrotxa , Olot, 15 d'octubre de 2020 a les 12:15 |\nUn professional introdueix el vaccí de la grip en un pacient. | ACN.\nLa campanya de vaccinació voluntària contra la grip s’avança dues setmanes respecte de 2019 i comença aquest dijous 15 d’octubre arreu de Catalunya. A la Garrotxa, el primer dia de vaccinació serà el dilluns dia 19. Tot i això, durant la primera quinzena d’octubre ja s’ha prioritzat la del personal sanitari i sociosanitari i de les persones institucionalitzades.\nLa principal novetat en la campanya d’aquest 2020 és que es farà majoritàriament fora dels centres d’atenció primària (CAP), principalment en espais municipals cedits pels ajuntaments. A la Garrotxa s’han habilitat fins a 14 punts de vaccinació en dies i franges horàries diferents per a abastar tanta població com sigui possible.\nEl motiu d’aquesta descentralització és evitar aglomeracions en espais més reduïts com poden ser alguns consultoris locals i assegurar així que es compleixen totes les mesures de seguretat davant la Covid-19.\nUn equip format per personal d’infermeria i administratiu es desplaçarà a aquests espais municipals per fer la vaccinació, als quals caldrà accedir amb cita prèvia. Els usuaris podran agafar cita per internet o a través de La Meva Salut (LMS), directament en una agenda de vaccinació, un espai digital que inclou la informació personal generada per l’atenció sanitària prestada en centres assistencials públics.\nA banda de La Meva Salut, els usuaris dels centres d’atenció primària de la Garrotxa també poden triar fer-ho tot aprofitant les visites de control quan vagin al CAP.\nEls objectius de l’Agència de Salut Pública de Catalunya pel que fa a les cobertures de vaccinació d’aquesta temporada 2020-2021 són assolir o superar el 75% en persones grans, preferentment a partir dels 65 anys, i en el personal sanitari i sociosanitari, així com superar el 60% en embarassades i en persones amb condicions de risc.\nEl vaccí de la grip es recomana especialment a les persones susceptibles de patir-ne els efectes, com ara les qui tenen malalties cròniques, la gent gran, les dones embarassades, els professionals de l'àmbit sanitari i col·lectius de serveis essencials (bombers, policia, mestres, cuidadors/es familiars de gent gran...).\nTenint en compte la situació epidemiològica actual i la importància de mantenir els serveis educatius actius, en aquesta campanya 2020-2021 també es considera el col·lectiu de mestres com un servei públic essencial on es recomana la vaccinació.\nDates i horaris de vaccinació a la Garrotxa\n21, 23 i 30 d’octubre\n19 i 26 d’octubre\nC/Major de Santa Magdalena\nCasal d’avis La Canya\nABS La Vall d’en Bas i Hostoles\nCan Trona – Centre Cultura i Natura\nCa les Hermanes – espai polivalent\nC/ del Soler, 4\nPg. de Francesc Cambó, 4\nPl. del Mercat, 21\nC/ d’Àngela Brutau, 1\nSala de reunions de l’Ajuntament\nAv. de les escoles, 2\nÉs altament probable que aquestes dates i horaris establerts s’ampliïn en alguns municipis en funció de la demanda. Si és així, s’utilitzaran els canals de comunicació habituals per a donar a conèixer a la ciutadania els nous punts de vaccinació.\nAgenda, Hospital d'Olot, Societat, CAP, horaris, àrees bàsiques de salut, Garrotxa, grip, vaccinació, vaccí